Kerajaan Benarkan Kasino Genting Highland Beroperasi, Magnum 4D Tawar Hadiah Bernilai RM16 Juta

Kerajaan kini telah memberi kebenaran kepada syarikat pengendali kasino serta syarikat nombor ramalam untuk kembali beroperasi setelah ditutup akibat perintah kawalan pergerakan (PKP 2.0), lapor InfoRakyat.

Resort World Genting (Resort World) telah mengumumkan bahawa operasi mereka kembali berjalan seperti biasa bermula jam 6 petang, 16 Februari 2021 dengan SOP yang ketat.

Tambahnya lagi bahawa kawasan perjudian, termasuk kasino Genting Club, dan Genting Club Private Gaming, bagaimanapun hanya dibuka kepada ahli Genting Rewards saja dan akan beroperasi antara jam 2 pagi dan 10 pagi setiap hari.

Bagaimanapun, pengusaha resort dan kasino popular itu berkata, beberapa hotel, kemudahan, tarikan dan tawaran lain akan tertakluk kepada waktu operasi yang dirombak semula, pilihan yang terhad atau penutupan sementara.

Manakala MalaysiaKini melaporkan bahawa selain Resort World, syarikat Sport Toto, Magnum Bhd dan Pan Malaysia Pools Sdn Bhd (Da Ma Cai) turut mengumumkan bahawa premis itu akan kembali beroperasi seperti biasa.

Kesemua mereka telah dibuka sejak 16 Februari lalu dan mengenakan SOP yang ketat buat para pelanggan mereka.

“Semua kedai kami akan dibuka esok (16 Feb). Jangan ketinggalan cabutan khas pada 16 Februari! Magnum 4D Jackpot kini hampir RM16 juta,” tulis Magnum di Facebook.

Bagaimanapun, PAS Wilayah Persekutuan difahamkan telah menyuarakan bantahan di atas pembukaan kasino dan pusat perjudian sepanjang Perintah Kawalan Pergerakan (PKP), lapor Projek MM.

Pesuruhjayanya, Azhar Yahya berkata judi membawa implikasi sama dengan arak iaitu kecelakaan sosial kepada masyarakat dan dia turut mempersoalkan bagaimana kerajaan boleh membenarkan kasino dan syarikat perjudian dapat beroperasi semula.

Selain PAS, beberapa netizen di media sosial turut mempersoalkan langkah yang dibuat oleh kerajaan dengan membenarkan kasino dan syarikat nombor ramalan kembali beroperasi.

Sentuh isu perkauman dan strim permainan slot, streamer ini dikecam oleh netizen. Klik pautan di bawah untuk membaca.

Sentuh Isu Perkauman Dan Strim Permainan Slot, Streamer Ini Dikecam Hebat Netizen

Iklan Guna Kata Kunci Berkait Judi Dan Burger Di Media Sosial Curi Perhatian Netizen

Rakaman Wanita Ini Minta Sedekah Sambil Berjudi Cetus Perdebatan Antara Netizen


Kerajaan Beri Baucar RM1,000 Untuk Mangsa Banjir Baik Pulih Atau Ganti Kenderaan

Kejadian banjir yang berlaku baru-baru ini telah menyebabkan ratusan kenderaan rosak akibat ditenggelami air. Hal ini menyebabkan mangsa-mangsa terkesan daripada segi kewangan untuk membaiki kenderaan mereka.

Bagi meringankan beban mangsa-mangsa banjir, pihak kerajaan telah mengambil satu langkah proaktif dengan memberikan baucar sebanyak RM1,000 untuk pembaikan atau pembelian bagi menggantikan kenderaan peribadi yang rosak sepenuhnya.

Perdana Menteri, Datuk Seri Ismail Sabri Yaakob berkata,  hampir semua syarikat kereta menawarkan khidmat tunda percuma dan potongan harga lebih 25% bagi kenderaan rosak akibat banjir.

“Perodua akan menyediakan perkhidmatan tunda kereta ke pusat servis Perodua secara percuma dan bersetuju memberikan kos upah baik pulih dan servis berkaitan secara percuma dan diskaun 50 peratus ke atas alat ganti.

“Manakala Proton bersetuju memberi diskaun alat ganti sebanyak 50 peratus bagi kebanyakan model serta menawarkan caj tunda dan cuci kereta secara percuma di pusat servis mereka yang berdaftar.

“Bagi syarikat kereta lain pula, hampir semua bersetuju menyediakan perkhidmatan tunda kereta secara percuma dan diskaun sebanyak 25% atau lebih untuk alat ganti dan upah baik pulih di pusat servis berdaftar.

“Malah beberapa syarikat pula menawarkan bayaran secara ansuran sehingga tempoh satu tahun,” kata beliau dalam satu kenyataan media baru-baru ini.

Memetik laporan Utusan,  Perdana Menteri juga mengumumkan moratorium bayaran balik selama 6 bulan kepada mangsa banjir yang melibatkan pinjaman pembiayaan kenderaan, perumahan dan hartanah, pinjaman peribadi serta kad kredit.

*Ikuti perkembangan dan isu semasa automotif dari dalam dan luar negara melalui laman Facebook terbaharu kami, Vocket Car Club.

Baca lebih lanjut perkhidmatan nilai tambah disediakan oleh Perodua bagi meringankan beban yang perlu ditanggung oleh pelanggan yang terkesan dengan bencana banjir melalui pautan di bawah.

Perodua Tawar Pemeriksaan Percuma, Diskaun Dan Rebat Untuk Kenderaan Mangsa Banjir

Ini Sebab Mengapa Anda Tidak Digalakkan Untuk Redah Air Banjir


Kerajaan Beri Kedutaan Korea Utara Masa 48 Jam Untuk Keluar Dari Malaysia

Semalam kita dikejutkan dengan laporan berita bahawa negara komunis, Korea Utara bertindak memutuskan hubungan diplomatik dengan Malaysia.

Malaysia menerusi Kementerian Luar (Wisma Putra) juga menyatakan kekesalan sambil mengecam sikap tidak wajar Korea Utara terhadap keputusan yang diambil oleh negara terbabit.

“Malaysia mengecam keputusan itu yang disifatkan tidak wajar, tidak membina dan tidak menghormati hubungan baik sesama masyarakat antarabangsa,” kata kementerian dalam satu kenyataan pada Jumaat.

Kerajaan turut memberi arahan supaya semua kakitangan diplomatik dan tanggungan mereka di Kedutaan Korea Utara di Kuala Lumpur meninggalkan Malaysia dalam masa 48 jam mulai hari ini.

The Vocket semalam melaporkan berita bahawa Korea Utara tidak berpuas hati dengan tindakan Malaysia yang mengekstradisi rakyatnya, Mun Chol Myong ke Amerika Syarikat untuk menghadapi tuduhan pengubahan wang haram.

Pyongyang menyatakan bahawa hukuman ekstradisi oleh Malaysia adalah tindakan jenayah dan kejahatan yang tidak boleh dimaafkan.

“Tindakan Malaysia telah menghancurkan seluruh landasan hubungan dua hala berdasarkan penghormatan terhadap kedaulatan,” kata satu kenyataan yang ditulis di KCNA.

Untuk rekod, kedutaan Malaysia di Pyongyang sudah ditangguhkan sejak 2017 lagi. Kini pihak kerajaan akur dengan keputusan terbabit dan akan menutup terus Kedutaan Malaysia di sana.

‘Malaysia buat jenayah yang tidak boleh dimaafkan’ – Korea Utara putuskan hubungan dengan Malaysia.

‘Malaysia Buat Jenayah Yang Tidak Boleh Dimaafkan’ – Korea Utara Putus Hubungan Dengan Malaysia


Kerajaan Bersetuju Untuk Menyalurkan Wang Royalti Minyak

Sebuah lagi pencapaian yang dibuat dibawah parti komponen pilihan rakyat yang baru selepas pihak kerajaan mengumumkan bersetuju untuk menyalurkan wang royalti minyak secara terus kepada kerajaan negeri meskipun ditadbir oleh negeri pembangkang.

Mengulas mengenai keputusan yang dibuat, Menteri Besar Terengganu, Dr. Ahmad Samsuri Mokhtar berkata perkara tersebut telahpun dimaklumkan oleh Perdana Menteri, Tun Dr. Mahathir Mohamad dalam Mesyuarat Majlis Kewangan Negara Tahun 2018 di Kementerian Kewangan di sini.

Dalam pada itu, jumlah peratusan royalti dan serta pembahagiannya masih belum diumumkan secara sepenuhnya. Penerimaan wang royalti ini merupakan sebuah perkara yang simbolik buat kerajaan negeri Kelantan dan Terengganu selepas lama berhempas pulas untuk menuntut hak sekaligus membantu menjana pendapatan negeri.


Kerajaan Buat Kajian, Mungkin Akan Benarkan Pelarian Dan Pencari Suaka Bekerja

Majlis Keselamatan Negara (MKN) kini sedang mengkaji kemungkinan membenarkan pelarian dan pencari suaka bekerja sementara di sektor perladangan bagi menangani isu kekurangan pekerja, lapor The Sun Daily.

Buat masa ini, pelarian dan pencari suaka dilarang untuk bekerja di semua sektor, termasuk perladangan.

Isu ini dibawa oleh Senator Datuk Dr Dominic Lau Hoe Chai yang mencadangkan kementerian berkaitan mengkaji penggunaan pekerja sementara daripada kumpulan pelarian dan pencari suaka bagi menyelesaikan masalah kekurangan pekerja dalam sektor perladangan.

Sebagai maklum balas, Timbalan Perdana Menteri Seri Fadillah Yusof, yang juga menteri perladangan dan komoditi, berkata cadangan untuk membolehkan mereka bekerja di ladang telah dilaksanakan sebelum ini tetapi gagal, jadi perkara itu kini dalam semakan MKN.

Sehingga akhir Januari 2023, difahamkan terdapat kira-kira 183,790 pelarian dan pencari suaka berdaftar dengan UNHCR di Malaysia.


Kerajaan Cadang Jadikan Sekolah Pondok Sebagai Pusat Tarikan Pelancong

Kerajaan bercadang untuk menjadikan sekolah pondok atau sekolah agama sebagai sebuah tempat pelancongan bagi memperkuatkan imej negara dalam pasaran pelancongan Islam.

Antara kriteria yang bakal diletakkan oleh kerajaan adalah sekolah tersebut mestilah mempunyai kemudahan asrama bagi menjadi ikon pelancongan.

Kerajaan juga bercadang untuk memperuntukan satu ruang khas bagi para pelancong untuk tinggal dan merasai sendiri pengalaman berada di sekolah tersebut.

Menteri Pelancongan, Kesenian dan Kebudayaan Mohamaddin Ketapi berkata selain daripada sekolah pondok, masjid-masjid juga akan mendapat manfaat daripada pelan ini bagi dipromosikan sebagai destinasi pelancongan.

Antara 10 masjid utama yang sering mendapat kunjungan pelancong adalah Masjid Negara di Kuala Lumpur, Masjid Putra di Putrajaya dan Masjid Selat Melaka di Melaka.

Perancangan ini boleh berkembang luas dan para pelajar boleh manfaatkan pelancong yang hadir ke sekolah mereka dengan mempelajari sisi budaya lain selain daripada yang telah dipraktikkan di sekolah.

Budaya ini boleh disuaikan dengan agama jika tidak melanggar mana-mana hukum serta mampu memberi kelebihan kepada pelajar untuk cepat menyesuaikan diri jika mereka mendapat tawaran belajar ke luar negara.

Berikut adalah cerita lain mengenai sektor pelancongan negara dan mungkin bakal menjadi destinasi anda seterusnya. Klik pautan di bawah untuk membaca.

Lokasi Pelancongan Hebat Yang Anda Boleh Lawati Jika Berada Di Sabah

7 Aktiviti Pelancongan Unik Di Sarawak Yang Ramai Belum Tahu

Pengalaman Saya Mendaki Bukit Panorama Di Pahang Dengan Anak-Anak


5 Tip Berguna Sekiranya Anda Ditahan Oleh Pihak Imigresen Di China

Saya bersama 6 orang sahabat memulakan trip menjelajah negara China bermula dari bandar Chongqing dan berakhir di bandar Wuhan sepanjang 2148km dengan menaiki pelbagai pengangkutan awam di sana.

Pengalaman dan tips semasa kena tahan di dalam bilik bersama-sama pihak imigresen China ketika di Lapangan Antarabangsa Tianhe Wuhan menjadi pengalaman berguna buat kami semua.

Jadi saya akan kongsikan beberapa tips berguna apa perlu anda lakukan sekiranya anda ditahan.

1. Pastikan kandungan video atau gambar didalam handphone tidak ada sebarang bentuk video keagamaan khususnya bagi agama islam. Contoh; kalau mereka menemui ceramah-ceramah agama, mereka akan mula menyoal anda secara bertubi-tubi. Pastikan anda dapat menjawab secara tenang dan tidak gelojoh.

2. Jangan sesekali mengambil gambar atau video pasukan keselamatan mereka (Tentera, Polis atau sebarang pasukan uniform mereka)

3. Sekiranya anda seorang wanita muslim bertudung dan dipaksa untuk membuka tudung serta merta, anda perlu secara berhemah minta agar dapat berjumpa dengan pegawai atasan dan anda perlu menjelaskan kenapa anda bertudung?

4. Jawab semua soalan-soalan yang ditanya secara berkhemah, senyum dalam duka dan jangan sesekali gelojoh atau menunjukkan aksi ‘nervous’.

5. Dan yang paling mustahak pastikan anda masih ada masa untuk ‘mengejar’ penerbangan anda ketika ditahan atau terangkan kepada pegawai imigresen yang anda perlu menaiki pesawat pada jam yang ditetapkan. Pastikan anda dapat berlari macam Usain Bolt selepas selesai, supaya tidak tertinggal kapal terbang.

Harap tip di atas dapat membantu sekiranya anda ditahan oleh pihak pihak imigresen China!

Saya kongsikan juga pengalaman kami selama 11 hari ‘overland’ di bandar Chongqing, Wulong, Chengdu, Xiling, Xian dan Wuhan.

Tempat pengambaran filem Transformers 4 Age of Extinction adalah antara tarikan utama saya dan kawan2 untuk mengembara ke sini. Sebelum sampai kesini, kami telah di’escort’ ke bas oleh pihak polis di stesen bas Sigongling, Chongqing.

Mereka banyak bertanya atau hairan kenapa kami tidak mengunakan travel agensi ataupun local tour guide untuk kembara di Wulong, kerana hanya segelintir pelancong yang melawat kawasan ini.

Setelah 30 minit rundingan meja bulat dan segala butiran kami diambil, pihak polis telah melepaskan kami untuk meneruskan perjalanan ke Wulong dan kami dilayan seperti “VVIP” ketika menaiki bas.

Pengalaman menarik menaiki kereta kabel merentasi sungai Yantze.

Bandar lama Chongqing ini wajib anda kunjungi kerana seni bina bangunan-bangunan lama yang masih dipelihara dan jangan terkejut sekiranya anda anda akan berjumpa mamak yang sedang menebar roti canai di sini!

Tempat pembiakan panda terbesar dunia ini antara lokasi yang perlu anda kunjungi.
Terdapat pelbagai saiz panda yang terdapat di dalam kawasan ini. Tempat tumpuan pelancong ini sesak pada awal pagi kerana panda akan agresif pada sebelah pagi dan akan ‘malas’ selepas waktu makan mereka.

Anda harus menaiki Metro (LRT) dan turun di Panda Avenue stesen sebelum menaiki shuttle bas yang telah disediakan.

Perjalanan 2 ½ jam dari bandar Chengdu ke lokasi yang menyajikan pemandangan gunung-ganang indah ini amat berbaloi anda kunjungi.

Gunung-gunung ini akan mula ditaburi salji pada pertengahan bulan November sehingga pertengahan bulan Mac. Juga di sini tedapat beberapa resort salji yang menarik untuk anda menginap.

Lokasinya yang terletak berhampiran Tianfu Square dan bersebelahan Chengdu Science Library. Terdapat beberapa restoran halal menarik yang boleh anda kunjungi dan mendapatkan kudapan halal disekitar masjid ini.

Lokasi ini dikelilingi oleh bangunan2 tinggi disekitarnya. Juga jangan kentinggalan bergambar bersama Mao Zedong.

Bangunan paling besar didunia ketika ini antara kejutan terhebat kami pernah lihat sepanjang perjalanan kembara overland kami di China. Didalamnya terdapat taman tema air, kompleks membeli belah serta ruang2 pejabat. Kagum!

Dikatakan hampir atau lebih 20 ribu orang islam menginap di kawasan ini dan terdapat lebih 10 buah masjid di dalamnya. Kami bernasib baik kerana jarak hostel kami hanya beberapa meter saja dari tempat tumpuan utama pelancong ke bandar Xian ini. Banyak restoran halal serta makanan enak yang boleh anda dapati di sini.

Seni bina ini telah dibina sekitar tahun 1380 dan 1384. Saya nasihatkan anda datang pada waktu malam untuk melawat dua kawasan tumpuan ini kerana lampu limpahnya yang menarik.

Kubu pertahanan purba terbesar di dunia ini masih kekal utuh. Kami hanya sempat menghabiskan suku perjalanan ketika berbasikal disini. Anda harus habiskan 4 jam sekiranya ingin mengelilingi keseluruhan City Wall secara berjalan kaki! Anda bakal disajikan pemandangan menarik ketika berada diatas City Wall ini.

Perjalanan 1 ½ jam menaiki bas awam dari bandar Xian untuk ke tapak lawatan sejarah dunia ini. Anda perlu menghabiskan 4-5 jam untuk keseluruhan lawatan ke tapak sejarah. Jangan lupa mendapatkan buah delima atau jus delima segar yang dijual di sekitar kawasan sejarah ini kerana pokok buah delima begitu banyak ditanam disekiling kawasan.

Pagoda yang dibina sekitar tahun 652 semasa pemerintahan Maharaja Gaozong. Seperti lawatan ke Xian Drum Tower dan Bell Tower saya syorkan agar anda datang pada sebelah malam kerana ada pertunjukan air terjun terbesar di Asia. Pertunjukan selama 30 minit ini sememangnya berbaloi dan memukau semua pengunjung khususnya kami.

Jadi jangan lupa datang 1 jam awal untuk mendapatkan lokasi menarik untuk merakamkan detik hebat itu nanti.

Perancangan awal kami sepatutnya melawat tempat-tempat menarik di Wuhan ini terbantut gara-gara kami tertinggal keretapi laju di Xian. Setelah sampai di bandar Wuhan kami harus menempuh 24 buah Metro stesen sebelum sampai ke lapangan terbang yang mengambil masa sekitar 1 jam 45minit, hasrat untuk menjelajah bandar Wuhan terpaksa kami batalkan.

Jangan jadikan alasan tidak boleh berbahasa mandarin sebagai penghalang utama anda untuk sampai ke China. Pengalaman ditahan oleh pihak imigresen China tidak akan menghalang kami untuk terus menerokai tempat2 menarik di China pada 2018 nanti!


Kerajaan Cadang Kenakan Caj 0.02% Buat Pembelian Dalam Talian

Tular pada minggu lalu apabila Timbalan Menteri Komunikasi dan Multimedia, Datuk Zahidi Zainul Abidin mengeluarkan kenyataan yang kontroversi terhadap Veveonah Mosibin.

Pada minggu ini, beliau tampil dengan kenyataan terbaharu mengumumkan cadangan kerajaan untuk memperkenalkan cukai baharu untuk pembelian dalam talian atau online.

Menurut sumber daripada Bernama, pihak kerajaan sedang mencadangkan caj sekitar 0.02% dikenakan terhadap pembeli yang berbelanja melalui platform dalam talian atau e-dagang seperti Shopee dan Lazada.

Berdasarkan cadangan caj yang dikenakan, para pelanggan bakal dikenakan cukai sekitar 20 sen untuk setiap pembelian bermula daripada RM200 sehingga RM1,000.

Walau bagaimanapun, perkara ini masih lagi dalam perancangan peringkat kementerian sebelum dibentangkan serta mengelakkan daripada rakyat terbeban. Selain itu, pihak kerajaan juga sedang mencari inisiatif dalam menangani isu melibatkan scam secara dalam talian.

Untuk pengetahuan, sejak 1 Januari 2020 lalu, Malaysia telah mengenakan caj digital sebanyak 6% buat syarikat yang menjalankan servis dalam talian seperti Netflix, PlayStation Store, Google Play Store dan Facebook Ads.

Ketahui lebih lanjut mengenai kes yang tular minggu lalu mengenai kenyataan Datuk Zahidi terhadap Veveonah.

Timbalan Menteri Komunikasi Dan Multimedia Mohon Maaf Kepada Veveonah

Hanya Untuk Konten YouTube, Kisah Gadis Jawab Peperiksaan Atas Pokok Disahkan Palsu


Kerajaan Cadang Untuk Memperkenalkan Cukai Baharu Bagi Membayar Hutang Negara

Perdana Menteri Malaysia yang ketujuh, Tun Dr Mahathir berkata kerajaan telah bercadang untuk memperkenalkan cukai baharu bagi menjana hasil negara dalam usaha untuk membayar hutang negara yang tinggi yang ditinggalkan oleh kerajaan terdahulu.

Kerajaan turut mempertimbangkan untuk melepaskan aset negara seperti tanah untuk mengurangkan sedikit beban untuk membayar hutang-hutang negara yang tinggi. Ulas Tun Mahathir, cukai yang diperkenalkan pada kali ini sedikit berbeza pada sebelum ini yang bertujuan untuk membayar hutang negara.

Tun Dr Mahathir yang ditemui di Forum Malaysia Dalam Era Baharu baru-baru ini telah menjelaskan kepada rakyat bahawa kerajaan terpaksa melepaskan aset negara untuk mendapatkan dana bagi menyelesaikan isu hutang negara yang mempunyai jumlah yang tinggi.

Difahamkan cukai baharu ini dibuat berikutan pihak kerajaan yang gagal mengetahui dimana duit kerajaan sebelum ini melabur sekaligus mendesak pihak kerajaan untuk mencari sumber lain. Selain itu, pihak kerajaan juga mempertimbangkan untuk melepaskan aset seperti tanah dan menjual kepada pelabur tempatan untuk meningkatkan hasil negara.

Tun sangat yakin bahawa Malaysia mampu tangani isu hutang yang tinggi ini dan akan bangkit kembali daripada isu-isu seperti itu kerana sebelum ini Malaysia pernah hadapi isu yang sama pada tahun 1997/1998 namun Malaysia terus bangkit demi memajukan dan membersihkan kembali nama negara.

Tun juga berharap dengan berlangsungnya forum tersebut, sedikit sebanyak dapat menyumbang idea kepada pembentukan dasar kerajaan dan Malaysia kembali menjadi Harimau Asia yang digeruni seperti sedia kala. Dikatakan beliau juga telahpun berjaya menarik minat pelabur Amerika Syarikat dan United Kingdom melalui lawatan beliau baru-baru ini.

Dalam pada itu, Tun Dr Mahathir turut meluahkan rasa kecewa beliau terhadap pengurusan dan pentadbiran kerajaan sebelum ini yang mengambil remeh perkara seperti itu.


Kerajaan China Halang Kereta Tesla Masuk Kawasan Premis Kerajaan

Semenjak kejadian seorang wanita melakukan protes semasa acara automotif berlangsung pada bulan lalu, hubungan Tesla dan kerajaan China mula menjadi renggang.

Terbaharu dalam satu laporan Reuters, kakitangan di beberapa pejabat kerajaan China diberitahu untuk tidak meletakkan kenderaan Tesla mereka di dalam perkarangan premis kerajaan kerana bimbang keselamatan terhadap kamera yang dipasang pada kenderaan tersebut.

Sekurang-kurangnya dua agensi kerajaan di Beijing dan Shanghai telah diarahkan secara lisan oleh penyelia untuk tidak meletakkan kereta elektrik Tesla mereka di tempat kerja.

Walaupun jenama kenderaan lain turut mempunyai sensor dan kamera sebagai ciri ‘bantuan pemanduan’, larangan tersebut cuma tertakluk kepada kereta jenama Tesla sahaja.

Pada bulan Mac, kenderaan Tesla dilarang memasuki beberapa kompleks tentera di China dengan alasan kebimbangan keselamatan terhadap kamera kenderaan tersebut.

Sehingga kini, Pejabat Penerangan Majlis Negara, wakil yang bertanggungjawab menjaga media untuk pemerintah China, atau pejabat Tesla China masih belum memberikan komen mengenai perkara ini.

Larangan itu memberikan petunjuk baru mengenai kesinambungan ‘hubungan tegang’ antara China dengan syarikat pengeluar kereta elektrik daripada US ini.

Pada bulan lalu seorang wanita telah melakukan protes ekoran permintaannya mengenai ciri keselamatan tidak diendahkan oleh pihak Tesla.

Berang Isu Brek Kereta Tesla, Wanita Ini ‘Protes’ Semasa Acara Automotif Berlangsung

Selepas Video Wanita Protes Tular, Tesla Dedahkan Log Data Kereta Mangsa Kemalangan

Bimbang Kemalangan Berlaku Lagi, Polis Halang Kereta Tesla Daripada Menggunakan Lebuh Raya


Kerajaan China ‘Jual’ Kaum Muslim Uighur, Dihantar Jadi Buruh Paksa Untuk Jenama Besar

Institut Dasar Strategik Australia (ASPI) dalam satu laporan khas mendakwa bahawa kerajaan China telah menghantar kumpulan minoriti Uighur China untuk berkerja secara paksa di kilang jenama besar, lapor BBC.

ASPI turut mendakwa bahawa kaum muslim Uighur tidak mampu untuk menolak tawaran kerja tersebut selepas menerima ancaman tahanan tanpa bicara daripada pihak berkuasa China.

China sebelum ini telah menahan kira-kira sejuta umat Islam Uighur di kem tahanan, tujuannya adalah untuk melawan fahaman ‘extremist’. Namun media antarabangsa mendakwa bahawa kem tersebut dibina untuk tujuan brain wash.

Lebih 80,000 kaum muslim Uighur telah dipindahkan jauh dari Xinjiang bagi tujuan untuk bekerja di kilang-kilang besar yang terdapat di seluruh China.

ASPI melaporkan bahawa kaum muslim Uighur dipindahkan melalui skim pemindahan pekerja yang mula berkuat kuasa di bawah polisi kerajaan pusat yang dikenali sebagai Xinjiang Aid.

Laporan ini turut mendakwa bahawa berlaku ‘jual beli’ di antara kerajaan China dan broker swasta dengan membayar mengikut ‘harga per kepala’ di mana ASPI merujuk situasi ini sebagai ‘fasa baharu penindasan hak asasi manusia di China’.

Sejak 2017, terdapat 27 kilang di sembilan wilayah di China yang telah menggunakan tenaga kerja daripada kaum muslim Uighur secara paksa.

Ia berkata kilang-kilang ini merangkumi rantaian bekalan untuk 83 jenama global yang terkenal – termasuk Nike, Apple dan Dell, lapor The Independent.

ASPI turut berkata bahawa kaum muslim Uighur turut dipaksa tinggal di asrama yang dibina khas. Mereka juga akan mempunyai sesi pembelajaran bahasa Mandarin dan ‘latihan ideologi’ di luar waktu kerja.

Lebih teruk lagi, ASPI mendakwa kumpulan minoriti ini akan dikawal selama 24 jam dan diharamkan daripada melakukan apa-apa ritual agama.

The Washington Post pernah mengeluarkan laporan khas ketika berkunjung ke salah sebuah kilang Nike di China yang menggunakan tenaga buruh kaum muslim Uighur. Keadaan di kilang terbabit menyerupai penjara, dengan dawai berduri diletakkan di bahagian pagar, manakala kawasan ini dijaga oleh polis dan menara pengawal.

“Laporan kami jelas bahawa pemisahan Uighur dan etnik minoriti lain di Xinjiang mempunyai ciri eksploitasi ekonomi yang sangat kuat,” kata penulis laporan itu, Nathan Ruser.

Laporan penahanan yang meluas di kem tahanan di Xinjiang pertama kali didedahkan pada 2018. Pihak berkuasa China berkata ia dibina bagi tujuan ‘pendidikan’ bagi memerangi golongan pelampau agama.

Tetapi bukti menunjukkan kerajaan China menahan mereka kerana menjalankan aktiviti beragama – sembahyang, berdoa atau memakai tudung.

Berikut adalah cerita lain mengenai muslim Uighur untuk bacaan anda, klik pautan di bawah.

Coronavirus Dan Nasib Kaum Muslim Uighur Di Kem Tahanan Jadi Tanda Tanya

Malaysia Buka Pintu Buat Kaum Muslim Uighur Yang Mencari Suaka


Kerajaan China Perintah 6,000 Pegawai Perubatan Ke Wuhan Selepas Coronavirus Merebak Lebih ‘Hardcore’ Daripada SARS

Kerajaan China dilaporkan telah memanggil 6,000 orang pegawai perubatan ke Wuhan bagi membantu pihak berkuasa selepas  wabak coronavirus telah membunuh 132 orang dan dilaporkan lebih hardcore daripada SARS.

Suruhanjaya Kesihatan Kebangsaan China pada hari Selasa lalu berkata kira-kira 6,000 pegawai perubatan akan tiba ke Wuhan bagi membantu menangani isu virus di sana.

Badan kerajaan ini juga telah melaporkan bahawa bilangan kes coronavirus di tanah besar China secara rasminya telah melebihi angka kes SARS pada tahun 2003.

China mempunyai 5,974 kes coronavirus, manakala jumlah kes SARS yang dicatatkan sebelum ini ialah 5,327.

Di peringkat global, jumlah kes SARS jauh lebih tinggi, dengan kira-kira 8,100 orang yang dijangkiti virus pada tahun 2003.

Justeru, kesemua pegawai perubatan yang dipanggil akan dikerahkan kekuatan dan juga kepakaran mereka dalam beberapa bidang lain.

“Pegawai perubatan yang dipanggil semuanya berbeza dalam bidang masing-masing, mereka termasuk pakar kepada pernafasan dan penyakit berjangkit,” kata Jiao Yahui, Timbalan Ketua Kesihatan untuk pentadbiran dan penyeliaan perubatan, kepada China Daily.

Yahui berkata kebanyakan pegawai perubatan yang dibawa masuk itu ‘sangat berpengalaman’ dalam operasi bantuan kecemasan dan pernah membantu kerajaan China memerangi wabak SARS pada tahun 2003 serta wabak Ebola di Afrika.

China mengambil langkah agresif bagi menghalang wabak coronavirus daripada merebak ke kawasan lain. Selain Wuhan, beberapa bandar besar di sekitar wilayah Hubei telah dikenakan perintah berkurung.

Untuk anda yang mahu mengetahui lebih lanjut mengenai Wuhan, sila klik pautan di bawah.

Rakyat Malaysia Di Wuhan Rayu Untuk Pulang, Sedia Dikuarantin Asalkan Di Tanah Air Sendiri

China Kuarantin Wuhan, Pasar Basah Jual Produk Eksotik Didakwa Punca Tular Virus

2 Hari Ubah Suai Bangunan Lama, Hospital Coronavirus Di China Siap Sedia Beroperasi


Kerajaan Didakwa Belanja Sehingga RM2 Bilion Untuk Bayar Pencen Ahli Politik

Kerajaan didakwa membuat bayaran persaraan atau pencen ahli politik bertaraf ahli Parlimen dan Anggota Pentadbiran kerajaan termasuk bekas Perdana Menteri difahamkan mencecahkan sehingga RM2 bilion setahun. Jika dihitung jumlah perbelanjaan ini, pelbagai infrastruktur mampu dibina, malah masalah air di Kelantan dan Kedah turut mampu dipulihkan jika kerajaan tidak menanggung wang persaraan tersebut.

Perkara ini didedahkan sendiri oleh pengamal undang-undang, Datuk Khairul Anwar Rahmat di laman Facebook beliau. Dalam hantaran yang dimuat naik pada 3 June lalu, Khairul Anwar berkata bahawa sumber beliau yang digelar sebagai ‘blue bird’ mendakwa bahawa kerajaan telah membelanjakan kira-kira RM2 bilion setahun membayar pencen ahli politik yang bertaraf Ahli Parlimen, Timbalan Menteri, Menteri dan Perdana Menteri.

Tambah beliau lagi, wang yang ditanggung kerajaan ini masih belum termasuk jika seseorang ahli politik tersebut pernah menjadi Ahli Dewan Undangan Negeri, Exco atau Menteri Besar.

“Terperanjat sungguhlah bila dapat tahu sekiranya benar bahawa saraan ahli politik pencen mencecah RM2 billion setahun. Saja buat quick check, wang RM2 billion boleh bina 2 buah hospital canggih (RM1 billion sebuah). Boleh bina 10 biji sekolah jika diandaikan kos sebuah sekolah ialah RM200 juta.

“Nanti saya nak minta kenalan Ahli Parlimen (samada kerajaan atau pembangkang) ‘cucuk’ sikit soalan ini dalam sesi Parlimen. Benarkah jumlah RM2 Billion setahun, serta berapa ratus (atau ribu) orang bekas ahli politik Parlimen yang dapat bayaran pencen bertaraf kayangan ini?” Katanya.

Untuk rekod, di bawah Akta Ahli Parlimen (Saraan) 1980, undang-undang ini menetapkan ahli Dewan Rakyat yang telah melengkapkan sekurangnya 36 bulan perkhidmatan, layak mendapat pencen maksimum 3/5 daripada gaji. Sebagai contoh, gaji ahli Parlimen adalah RM16,000 maka pence diterima adalah 3/5 x RM16,000 = RM9,600.

Menerusi laporan Utusan Malaysia pula, Felo Kanan Majlis Profesor Negara (MPN), Datuk Dr. Jeniri Amir pula memandang isu ini sebagai sesuatu yang tidak adil kerana ahli Parlimen dapat menikmati pencen yang besar sedangkan mereka hanya bekerja dalam tempoh waktu yang singkat, sedangkan penjawat awam diminta berkhidmat selama 20 tahun untuk mendapat wang persaraan.

Beliau juga merasakan sukar untuk meminda Akta-Akta Parlimen kerana perkara itu memerlukan persetujuan ahli parlimen dan melibatkan periuk nasi mereka selepas tamat perkhidmatan nanti.


Kerajaan Disaran Tetapkan Had Jumlah Pelarian Rohingya Dalam Negara

Pensyarah Kanan Politik dan Hubungan Antarabangsa Universiti Utara Malaysia (UUM), Prof Dr Mohd Azizuddin Mohd Sani mencadangkan agar kerajaan menetapkan had pelarian Rohingnya yang berada di negara ini.

Dalam laporan yang terbit di Berita Harian itu, beliau berkata jumlah yang dibenarkan berada di negara ini perlu dibuat berdasarkan kemampuan kerajaan menguruskan pelarian tersebut.

“Kita tak boleh terima terlalu ramai pelarian, apatah lagi jumlah etnik Rohingya di Malaysia juga sudah ramai dengan anggaran sekitar 200,000 ketika ini, apatah lagi negara sedang berdepan krisis ekonomi akibat COVID-19 ketika ini.

“Jika kerajaan menganggap angka sedia ada sebagai sudah ramai dan membebankan, maka wajar untuk angka 200,000 itu diletakkan sebagai had,” katanya kepada Berita Harian.

Tambah beliau, kerajaan juga wajar menghalang pelarian yang berkemahuan untuk masuk ke negara ini sekiranya had yang telah ditetapkan telah pun mencapai jumlah maksimum.

Hal ini katanya kerana kerajaan perlu melihat kepada beberapa aspek seperti politik, sosial, dan jenayah selain daripada perlu menanggung beban kewangan untuk menguruskan pelarian ini.

Malah, aspek yang dinyatakan ini menurutnya turut memberi kesan kepada rakyat tempatan yang berada di dalam negara.

Kenyataan itu difahamkan dikeluarkan selepas dipercayai berlaku peningkatan sentimen anti-Rohingnya dalam kalangan warga tempatan sejak kebelakangan ini.

Ia dipercayai berpunca daripada surat Presiden Pertubuhan Hak Asasi Manusia Etnik Rohingya Myanmar Malaysia (MERHROM), Zafar Ahmad Abdul Ghani yang membuat beberapa tuntutan kepada kerajaan.

Prof Dr Mohd Azizuddin bagaimanapun pada masa sama meminta semua pihak memahami situasi pelarian Rohingnya dan tidak hanya melemparkan krtikan yang melampau terhadap etnik itu.

“Kita boleh kritik, tapi jangan sampai menghina dan membuat pelbagai dakwaan serta menyebarkan maklumat berkenaan Rohingya, yang kebanyakannya tidak benar.

“Kemarahan ini mungkin disebabkan tekanan ekonomi dihadapi ramai rakyat Malaysia kerana COVID-19, namun tidak wajar kemarahan itu dilemparkan terhadap kaum Rohingya yang juga saudara seagama kita,” katanya.

Isu pelarian Rohingnya kembali diperkatakan netizen sejak kebelakangan ini. Klik pautan di bawah untuk membaca perkongsian kami mengenainya sebelum ini.

Dakwa Sumbang Kepada Ekonomi Negara, Isu Pelarian Rohingnya Kembali Dipertikai Netizen

Konflik Kemanusiaan, Bangladesh Halang Kapal Bawa Pelarian Rohingya Daripada Berlabuh


Kerajaan Filipina Dapat Kebenaran Untuk Masukkan Sabah Ke Dalam Peta

Jawatankuasa Hal Ehwal Luar Negara Filipina membenarkan cetakan peta Filipina meliputi kawasan 320 kilometer Zon Ekonomi Eksklusif (EEZ) dan merangkumkan Sabah di dalam pasport negara itu.

Cagayan de Oro Rep. Rufus Rodriguez, individu yang bertanggungjawab menulis rang undang-undang House Bill 6399 yang akan memberi kesan kepada Akta Pasport Filipina tahun 1996 berkata bahawa pindaan ini bertujuan untuk menekan dan menegaskan hak dan sejarah Filipina ke atas Sabah.

Berkata kepada CNN Philippines, dia menambah bahawa dokumen perjalanan Filipina ini adalah kenyataan kuat bahawa negara tersebut menegaskan hak kedaulatan mereka di Laut Filipina Barat dan EEZ.

Ini bukanlah pertama kali Filipina bertindak menuntut Sabah dari Malaysia. Terdahulu, Setiausaha Luar Filipina telah membuat kenyataan bahawa Sabah bukan sebahagian daripada Malaysia jika anda ingin berurusan dengan Filipina.

Kenyataan itu adalah respons kepada perkongsian Twitter Kedutaan Amerika Syarikat di Filipina berkenaan sumbangan 500 kit kebersihan diri kepada rakyat Filipina yang dihantar pulang oleh Sabah dan tiba di Zamboanga City dan Bongao di Tawi Tawi.

Kenyataan itu walaubagaimanapun telah dibidas oleh Datuk Seri Hishammuddin dan mengatakan kenyataan tersebut tidak bertanggungjawab serta boleh menjejaskan hubungan dua hala antara kedua-dua negara.

Untuk rekod, Sabah bergabung dengan Malaysia pada tahun 1963, negeri ini pernah menjadi sebahagian daripada kesultanan Sulu berabad-abad lamanya yang merangkumi Borneo Utara dan sebahagian Filipina selatan.

Terdahulu, Filipina telah bertindak membuat kenyataan bahawa Sabah bukanlah miliklah Malaysia. Klik pautan di bawah untuk membaca.

‘Claim’ Sabah Bukan Milik Malaysia, Kenyataan Setiausaha Luar Filipina Ini Cetus Kontroversi


Kerajaan India Arah Hospital Asingkan Pesakit COVID-19 Muslim Dan Hindu

Di saat dunia sedang getir dengan pandemik COVID-19, negara India nampaknya masih lagi mengamalkan dasar diskriminasi agama dengan mengasingkan pesakit positif COVID-19 mengikut agama yang terdiri daripada penganut Muslim dan Hindu.

Situasi melibatkan diskriminasi agama ini berlaku di sebuah hospital kerajaan di Gujarat, India. Meskipun ramai yang tertanya-tanya dengan tujuan pengasingan ini dibuat, difahamkan arahan untuk mengasingkan pesakit mengikut agama ini dibuat selepas menerima arahan daripada pihak kerajaan India.

USCIRF is concerned with reports of Hindu & Muslim patients separated into separate hospital wards in #Gujarat. Such actions only help to further increase ongoing stigmatization of Muslims in #India and exacerbate false rumors of Muslims spreading #COVID19 https://t.co/GXigs4w5na

Dalam usaha untuk mendapatkan pendedahan lanjut, pihak Al Jazeera telah berhubung dengan Jayanti Ravi selaku wakil pihak kesihatan Gujarat. Respon yang diterima nyata mengecewakan dimana pihak mereka tidak memberi sebarang jawapan mengenai tujuan utama pengasingan wad mengikut agama ini dibuat oleh kerajaan India.

Walau bagaimanapun, dikatakan para pesakit tidak mengira agama telah diberi rawatan yang baik dalam memastikan negara ini segera pulih daripada wabak COVID-19.

Menurut para doktor yang bertugas di hospital ini, salah satu punca pengasingan wad buat pesakit Hindu dan Muslim ini dibuat adalah disebabkan sejumlah besar pesakit yang menganut agama Hindu kurang selesa dengan perkongsian wad bersama pesakit Muslim sekaligus pengasingan dibuat bagi mengelakkan sebarang perkara tidak diingini berlaku.

Untuk pengetahuan, World Health Organization (WHO) telah mengeluarkan kenyataan untuk tidak mendiskriminasikan pesakit COVID-19 mengikut agama. Diharapkan isu melibatkan agama ini tidak menjadi penghalang buat warga India mendapat rawatan kesihatan terbaik untuk pulih daripada wabak COVID-19.

Ketahui lebih lanjut mengenai insiden perbalahan antara Muslim dan Hindu yang kecoh sebelum ini di India. Turut dikongsikan, sikap degil rakyat India antara yang membuatkan pihak berkuasa mengeluarkan perintah lockdown dijalankan.

Bagaimana Perbalahan Antara Muslim Dan Hindu Boleh Tercetus Di India Ketika Ini?

Adakah Sikap Degil Rakyat India Telah Memaksa Perintah ‘Lockdown’ Dikuatkuasakan?


Kerajaan India Rancang Berikan Wi-Fi Percuma Kepada Lebih 1,000 Perkampungan

Pada hari ini, internet menjadi salah satu penyumbang terbesar dalam kehidupan masyarakat moden zaman sekarang. Jika anda sebahagian daripada mereka, tidak dapat dinafikan internet kini adalah satu keperluan. Banyak perkara yang dilakukan melalui internet, contohnya seperti membuat pembelian, pembayaran bil, pendaftaran dan pelbagai lagi. Semuanya hanya dihujung jari.

Oleh itu, mempunyai sambungan internet yang baik adalah sangat penting. Satu inisiatif yang baik dilakukan Kerajaan India apabila mengumumkan rancangan memasang lebih 1,000 Wi-Fi baru di kawasan-kawasan yang mempunyai sambungan internet kurang baik.

Projek ini dijangka akan menelan kos sebanyak $62 bilion Usd, menara ini akan dipasang di kawasan-kawasan perkampungan supaya penduduk tempatan dengan mudah dapat menggunakan internet pada telefon pintar mereka. Program ini digelar sebagai ‘digital village’ . Menerusi kenyataan oleh Pegawai Kementerian Teknologi dan Maklumat India, usaha ini adalah sebagai dorongan kepada penduduk luar bandar untuk menggunakan teknologi digital.

Seiring dengan pencapaian India sebagai negara paling pesat berkembang di dunia, tindakan ini mendapat sokongan yang baik oleh sektor-sektor teknologi seperti startup. Umumnya, India memang terkenal dengan pusat IT paling terbesar di dunia. Walaupun negaranya kadang-kala digemparkan dengan berita buruk, dari segi teknologi India adalah antara yang terhebat.

Diharapkan suatu hari nanti Malaysia juga mencapai tahap di mana perkhidmatan Wi-Fi percuma berkelajuan tinggi disediakan merata-rata. Tidak kira baik di kawasan bandar ataupun luar bandar sehingga rakyat Malaysia tidak lagi kenal makna ‘No Service’.


5 Tip Mudah Yang Dianggap Ringan Ketika Berniaga Di Tapak Karnival

Kalau dengar ada ekspo atau karnival, mesti kita bayangkan peniaga dan pengunjung. Dua benda yang sangat berkait rapat. Tapi selalu juga kita akan dengar karnival ada tapi orang tak ramai ataupun orang ramai tapi tak membeli.

Sebetulnya, kita akan nampak ia bergantung kepada rezeki peniaga. Tapi jangan lupa usaha yang kena buat juga supaya boleh menarik perhatian pengunjung dan berbaloi dengan sewa yang kita keluarkan.

Baca: Karnival Di Masjid Satu Alternatif Baru Mempelbagaikan Fungsi Tempat Ibadat

Jadi disini kami nak kongsikan 5 tip berniaga di tempat ekspo atau karnival buat siapa yang mula berhajat untuk turun berjumpa dengan teknik JOIN THE CROWD.

Hias booth korang cantik cantik. Pamerkan barang jualan dengan unik dan menarik. Kalau boleh ikut trend masa kini. Ini penting sebagai daya penarik untuk pelanggan berhenti di booth anda. Opss, jangan lupa pamerkan harga barang, kalau tidak ada harga nanti KPDNKK marah.

Komunikasi dengan pelanggan juga mesti kena cantik, secantik hiasan booth nya. Anda sambut kedatangan pelanggan dengan memberi sebuah senyuman mesra, baru ada positive vibes. Senyum dekat semua orang tau, jangan pilih awek cun, abang sado je. Hehe

Beri kebebasan memilih kepada pelanggan. Tengok dari jauh sahaja tanpa mengekori mereka. Mesti anda pernah rasa apabila nak memilih barang pekerja kedai asyik ikut dari belakang je. Apa anda rasa waktu itu? Tak selesakan? Ikut, bila mereka perlu pertolongan kita sahaja je.

Jual barang secara runcit dan pakej. Ini memudahkan pelanggan memilih kuantiti yang mereka perlukan. Selain itu, mainkan harga pakej supaya nampak penjimatan di pihak pelanggan. Sebagai peniaga, anda tetap untung walaupun jual dengan harga pakej.

Sabar dan tidak mudah putus asa. Setiap perniagaan ada pasang surutnya, jangan mudah putus asa sekiranya bisnes anda kurang mendapat sambutan. Ini kerana mungkin ada perkara yang perlu diperbetulkan. Teruskan berusaha dan percayalah sembilan dari sepuluh pintu rezeki ada dalam perdagangan.

Tip ini telah dikongsikan oleh ahli Karnival Geng Masjid 4.0 yang akan diadakan di Masjid Al-Ubaidiah Ampang pada 27-29 Mei 2016 ini. Anda boleh lihat sendiri bagaimana berniaga di tapak karnival dilakukan.


Kerajaan Indonesia Siasat Cubaan Kembangkan Dakyah LGBT Di Sebuah Vila Terkenal

“Di sini di Bali kita tidak mengiktiraf budaya itu,” kata I Gusti Agung Ketut Suryanegara, ketua Masyarakat Setempat Agensi Perintah di Kabupaten Badung selepas salah satu vila di Bali mengenakan budaya yang bertentangan dengan budaya setempat.

Villa Angelo menawarkan setiap kemudahan yang anda inginkan. Dari kolam renang sehinggalah sarapan percuma. Selain daripada menjadi perhatian pelancong, vila ini dilaporkan sedang berada di bawah pengawasan polis.

Agensi Awam Tempatan Badung dikatakan sedang menyiasat aktiviti di luar kebiasaan yang sedang berlaku di vila yang terletak berhampiran dengan Pulau Kuta.

Bertapak di Seminyak, Villa Angelo dilaporkan telah mengenakan polisi yang khusus untuk komuniti gay.

Dalam satu kenyataan, Suryanegara mengeluarkan arahan bahawa dasar itu tidak sepadan dengan budaya yang ada di Bali.

“Laman web mereka menyoroti vila seperti khusus untuk komuniti gay, di sini di Bali kita tidak mengenali budaya itu,” katanya.

Dalam laporan lain pula dinyatakan bahawa sekurang-kurangnya tiga tempat penginapan yang lain turut disiasat oleh pihak berkuasa.

Walau bagaimanapun, tindakan yang diambil oleh pihak berkuasa ini tidak diterima ramai. Sesetengah daripada mereka kecewa dengan tindakan yang diambil oleh pihak berkuasa.

Beberapa netizen meluahkan perasaan terkejut dan berjanji tidak akan datang lagi ke Bali. Manakala yang lain meminta pihak berkuasa berkompromi dengan pihak vila.

Sentimen anti-LGBT semakin berkembang di Indonesia biarpun ia tidak menyalahi undang-undang. Kes terbaharu melibatkan warganegara Indonesia, Reynhard Sinaga menjadi bualan minggu lalu sehingg sekarang.

Ramai yang mengutuk tindakan beliau yang merogol hampir 190 lelaki ketika belajar di United Kingdom. Klik pautan di bawah jika anda mahu membacanya.

Lelaki Warga Indonesia Dijatuhkan Hukuman 30 Tahun Penjara Selepas Merogol 136 Lelaki


Kerajaan Indonesia Tuduh Malaysia Mahu ‘Claim’ Budaya Reog Sebagai Warisan Negara

Menteri Penyelaras Pembangunan Manusia dan Kebudayaan Indonesia (Menko PMK) Muhadjir Effendy menuduh Malaysia mahu mengiktiraf budaya Reog Ponorogo sebagai Warisan Budaya Tidak Ketara kepada Pertubuhan Pendidikan, Saintifik dan Kebudayaan Pertubuhan Bangsa-Bangsa Bersatu (UNESCO).

“Bagi Reog, negeri Malaysia bercadang untuk turut mengiktirafkannya, oleh itu kita mesti terlebih dahulu. Sebab ini sudah menjadi budaya dan warisan kita,” kata Muhadjir, seperti yang dilaporkan oleh Asumsi.

Oleh itu, Muhadjir meminta agar Pemerintah Daerah Ponorogo segera mengusulkan Reog Ponorogo kepada UNESCO dan menyiapkan data yang diperlukan.

Seni Reog Ponorogo adalah calon tunggal Warisan Budaya Tak Ketara (ICH) yang akan dicadangkan Indonesia kepada UNESCO. Sebelum ini, Reog Ponorogo disenaraikan sebagai Warisan Budaya Tak Benda Indonesia oleh Menteri Pendidikan dan Kebudayaan Indonesia pada 2013.

Bagaimanapun, di Malaysia keadaannya sedikit berbeza. Reog adalah sejenis budaya yang tidak diambil peduli oleh rakyat di sini. Malah perbincangan untuk mengiktiraf tarian ini juga tidak berlaku. Tidak pasti di mana asas tuduhan yang dilemparkan oleh Muhadjir ini, ia juga dilihat seolah mempunyai niat yang tidak baik ditengah-tengah pergolakan kedua negara dengan isu Bahasa Melayu sebagai bahasa kedua ASEAN.

Difahamkan, selepas tuduhan tidak berasas ini. Terdapat beberapa laman sosial media milik rakyat Malaysia diserang oleh netizen Indonesia. Mereka melemparkan caci maki dan ada juga yang meminta Malaysia untuk mencari budayanya sendiri.

Memetik laporan Kompas, Reog atau Reyog dikatakan berasal daripada perkataan Riyokun yang bermaksud khusnul khotimah yang diambil daripada kisah perjuangan Raden Katong untuk mengalahkan Ki Ageng Kutu yang tidak jauh dari maksud tarian tradisional ini yang menceritakan tentang peperangan.

Namun ada juga yang menafsirkan tarian ini sebagai sindiran Ki Ageng Kutu kepada Raja Brawijaya V yang tunduk kepada isterinya. Raja Brawijaya V diibaratkan seperti harimau yang ditunggangi burung merak, sedangkan pasukan Majapahit diwakili oleh penari jathil dengan kudanya.

Tarian Reog Ponorogo dimainkan dengan iringan gamelan dan lagu tradisional. Oleh itu, biasanya dalam iringan tarian terdapat dua kumpulan iaitu pemain gamelan dan penyanyi. Manakala sifat tarian yang digunakan juga berbeza bagi setiap penari. Penari Barongan memakai kostum ditambah topeng Singo Barong dan Merak Dadak.

Reog Ponorogo adalah seni pertunjukan tradisional masyarakat Ponorogo yang di dalamnya terdapat unsur warok, jatil, bujangganong, kelanasewandana, dan penari barongan. Tarian ini diiringi dengan seperangkat alat pengiring Reog khas Ponoragan yang terdiri dari gendang, kempul (gong), kethuk-kenong, slompret, tipung, dan angklung.

Microsoft label rakyat Indonesia sebagai orang paling tidak sopan di Asia Tenggara. Rujuk pautan di bawah untuk membaca.

Microsoft Label Rakyat Indonesia Sebagai Orang Paling Tidak Sopan Di Asia Tenggara, Ini Sebabnya

Indonesia ‘Claim’ Muhyiddin Sebenarnya Berasal Dari Riau Dan Berketurunan Bugis

Batik Ada Di Negara Lain Juga, Kata Miss World Malaysia Pada ‘Haters’ Dari Indonesia


Kerajaan Indonesia Ucap Syukur, Doa Ulama Buat Mereka Terhindar Daripada Coronavirus

Coronavirus telah tersebar di seluruh dunia dan merupakan ancaman terbesar dunia setakat ini.

Wakil Presiden Indonesia, Ma’aruf Amin memberi pujian kepada semua kerana Indonesia masih terhindar dari wabak coronavirus. Namun, salah satu pujian diberikan khusus kepada golongan ulama yang selalu membaca doa qunut.

“Banyak kyai dan ulama yang selalu membaca doa qunut. Saya juga begitu baca doa qunut untuk menjauhkan bala, bahaya, wabak-wabak dan penyakit. Makanya Corona mampu terhindar di Indonesia,” kata Ma’ruf ketika merasmikan Kongres Umat Islam Indonesia ke-VII di Novotel Bangka, Rabu Malam, 26 Februari 2020.

Wakil Presiden Makruf Amin mengatakan Indonesia bisa bebas dari wabah global COVID 19 karena berkat doa Qunut. Doa Qunut adalah doa dalam agama Islam yang dijalankan sebagian besar penganut Muslim Sunni ketika menjalankan Sholat Subuh/morning pray.

— Indonesia_COVID19_Updates (@BeritaCOVID19) February 27, 2020

Ma’aruf juga menghamburkan kata-kata pujian kepada Menteri Kesihatan Indonesia, Terawan Agus Putranto yang telah bekerja keras bagi menghalang wabak ini daripada masuk ke Indonesia.

“Supaya Indonesia tidak terkena wabak Corona, beliaulah penjaga gawang. Padahal negara lain sudah terkena, seperti di Cina dan Jepun, Amerika, Singapura dan negara lain.” Katanya.

Beliau turut memuji sikap kerjasama di antara semua pihak adalah kunci kepada kejayaan Indonesia tidak terkena wabak ini.

Berikut adalah cerita lain mengenai Indonesia, klik pautan di bawah untuk membaca.

Berjaya Miliki Rumah Dan Kedai Di Indonesia, Lelaki Ini Bersyukur Dapat Bekerja Di Malaysia

Pelakon Malaysia Dan Indonesia, Ashraf Sinclair Meninggal Dunia


Kerajaan Janjikan Internet Yang Lebih Pantas Dan Murah

Bersempena dengan perlantikan Gobind Singh Deo sebagai Menteri Komunikasi dan Multimedia Malaysia pada hari ini, beliau turut berkongsi mengenai halatuju kerajaan terbaru berdasarkan portfolionya. Salah satu agenda yang diumumkan serta membuatkan ramai teruja adalah untuk menggadakan penawaran kelajuan fibre optic serta menawarkannya pada harga separuh harga lebih rendah.

Dikatakan usaha ini perlu sedikit masa untuk kerajaan merealisasikannya sebelum diimplemen secara sepenuhnya. Tonton video ini untuk mengetahui dengan lebih lanjut mengenai penerangan lanjut daripada Menteri Komunikasi dan Multimedia Malaysia yang terbaru.


Kerajaan Jepun Bina Pusat Kuarantin Di Lapangan Terbang, Guna Kadbod Sebagai Katil

Setiap negara telah menjalankan sistem yang sama di mana jika warga negara mereka dibawa pulang dari luar negara, mereka perlu dikuarantinkan bagi memastikan penyebaran wabak COVID-19 tidak berlaku.

Contoh yang sama berlaku di Malaysia apabila kebanyakkan dari mereka yang pulang dari luar negara akan ditempatkan di beberapa pusat kuarantin yang telah disediakan oleh pihak kerajaan.

Walau bagaimanapun, seorang lelaki di Jepun telah berkongsi beberapa gambar kawasan kuarantin sementara yang disediakan oleh kerajaan Jepun.

“Datang dari luar negara, katil kadbod di Lapangan Terbang Narita.

“Saya perlu tidur di sini malam ini. Saya tidak boleh pulang ke rumah sehingga saya mendapat negatif di dalam keputusan ujian COVID-19 saya,” katanya dalam satu ciapan.

海外からの帰国者、成田空港でダンボールベッド。#コロナ #成田空港 https://t.co/31Hi5PKskf pic.twitter.com/s6j8uwZwtE

— みさちゃす（Misachasu） (@misachasu0209) April 9, 2020

Kerajaan Jepun telah menyediakan Lapangan Terbang Narita sebagai tempat kuarantin sementara dengan beberapa susunan kadbod sebagai katil buat mereka yang pulang dari luar negara.

Mereka akan tidur disini buat sementara waktu sambil menunggu keputusan ujian COVID-19 dikeluarkan sebelum ditempatkan di pusat kuarantin yang lain atau dibenarkan untuk pulang ke rumah.

Untuk rekod, Jepun mencatat lebih 5,000 kes COVID-19 di seluruh negara dengan lebih 700 orang sudah dibenarkan pulang selepas sembuh dari wabak ini. Manakala lebih 80 orang didapati meninggal dunia di Jepun.

Manakala di Malaysia, ada yang tidak berpuas hati dengan layanan yang diberikan. Klik pautan di bawah untuk membaca.

Tidak Puas Hati Kena PKPD, Warga Asing Lempar Air Kencing Kepada Petugas Keselamatan

Rindu Jemaah Tabligh, Petugas Kesihatan Kongsi Sikap Angkuh ‘Kluster Kayangan’


Kerajaan Jepun Kecewa Dengan Anak Muda Di Sana Yang Tak Suka Mabuk

Kerajaan Jepun menyuarakan kebimbangan dengan generasi muda masa kini yang kurang mengambil alkohol sehinggga memberi kesan kepada jualan arak dan kutipan cukai. Kebimbangan ini telah membawa pemerintah Jepun kepada satu kempen yang dilancarkan untuk menghidupkan semula budaya minum arak di Jepun, lapor NPR.

Kempen yang diberi nama sebagai “Sake Viva!” khas untuk anak muda berumur 20-39 diharapkan dapat memberi kesan kepada budaya minum di Jepun. Pentadbiran Cukai Negara Jepun, pengelola acara ini, menjemput semua anak untuk menghasilkan idea kreatif yang boleh meningkatkan minat rakan sebaya mereka terhadap minuman beralkohol.

Sejak 1989, penurunan dalam kadar pengunaan minuman keras telah turun di negara matahari terbit itu. Kesan penurunan ini menjadi lebih teruk apabila Jepun dilanda wabak COVID-19, di mana pada 2020, kerajaan Jepun hanya mengutip 1.7 peratus cukai, berbanding 3.5 peratus pada kira-kira sedekad lalu.

Bagaimanapun, kempen ini telah mendapat reaksi negatif daripada masyarakat Jepun dan mereka beranggapan kempen ini bakal mengorbankan kesihatan anak muda. Ryo Tsukamoto, jurucakap Bahagian Cukai Arak, menafikan dakwaan itu. Menurutnya, langkah ini diambil hanya untuk menggalakkan pertumbuhan industri.

Pakar ekonomi Hidetomi Tanaka pula kata dia “malu” melihat Jepun mengambil langkah yang bertentangan dengan trend global yang menggalakkan golongan muda untuk menjalani gaya hidup sihat. Beliau melihat tindakan agensi cukai ini hanya akan membawa maut kepada anak muda.

‘Perfume’ dengan aroma gadis sekolah sedang jadi kegilaan lelaki Jepun. Rujuk pautan di bawah untuk membaca.

‘Perfume’ Dengan Aroma Gadis Sekolah Sedang Jadi Kegilaan Lelaki Jepun

Kamagasaki, Bandar Yang ‘Dipadam’ Daripada Peta Jepun

Bagaimana Selipar ‘Jepun’ Tat Sing Beri Ilham Kepada Rekaan Jenama Selipar Seluruh Dunia


Kerajaan Kaji Cadangan Untuk Hasilkan Wang Ringgit Baharu

Mula menjadi topik hangat sejak kerajaan baru mula mengambil alih, pihak kerajaan kini sedang dalam cadanngan untuk menggantikan Wang Ringgit sedia ada kepada yang baru dalam usaha untuk membanteras isu melibatkan korupsi.

Mengulas lanjut mengenai cadangan yang dibuat, Tun Mahathir selaku Perdana Menteri Malaysia mengatakan langkah ini mampu dilakukan namun ianya bakal melalui proses yang sukar lebih-lebih lagi melibatkan jumlah yang besar.

Selain itu, Malaysia juga perlu bersedia untuk mengeluarkan sejumlah besar wang kertas yang sekaligus bakal memberi kesan kepada ekonomi negara. Sebelum ini pihak Kerajaan India pernah melakukan perkara yang sama dalam menggantikan wang 500 dan 1,000 rupee kepada 500 dan 2,000 rupee yang baru.

Pada pendapat anda, adakah wajar untuk menggantikan Wang Ringgit sedia ada kepada baru atau kekalkan sahaja seperti sedia kala?


Kerajaan Kekalkan Tarikh Terakhir Pengecualian Cukai Jualan Kenderaan Pada 30 Jun Ini

Selepas hampir dua tahun pembeli kenderaan mendapat ‘diskaun’, akhirnya kerajaan umumkan cukai tersebut bakal berakhir pada 30 Jun ini. Bagaimanapun, tempoh pendaftaran kenderaan bagi menikmati insentif pengecualian cukai itu dilanjutkan sehingga 31 Mac 2023.

Menteri Kewangan, Tengku Datuk Seri Zafrul Tengku Abdul Aziz, berkata lanjutan tempoh pendaftaran kenderaan itu adalah satu penyelesaian titik tengah bagi mengimbangi kepentingan pengguna dan hasil cukai negara yang perlu ditingkatkan semula pasca-pandemik bagi memastikan kebajikan rakyat dan kesejahteraan ekonomi negara terus terpelihara.

Ekoran seluruh dunia sedang menghadapi masalah kekurangan cip mikro semikonduktor yang digunakan secara meluas merentas beberapa industri termasuk industri automotif.

“Sebanyak 264,000 unit kenderaan yang ditempah di dalam tempoh pengecualian ini masih belum siap pemasangan dan tidak dapat dibekalkan kepada pembeli.

“Sehubungan itu, bagi membolehkan pembeli yang membuat tempahan kenderaan sehingga 30 Jun 2022 terus menikmati insentif pengecualian cukai jualan ini, sukacita dimaklumkan bahawa tempoh pendaftaran kenderaan itu di Jabatan Pengangkutan Jalan (JPJ) kini dilanjutkan sehingga 31 Mac 2023,” katanya dalam satu kenyataan.

Tengku Zafrul berkata, bagi mengekal dan meningkatkan momentum permintaan dan jualan kenderaan penumpang yang terjejas akibat pandemik COVID-19, kerajaan telah memperkenalkan pengecualian sepenuhnya cukai jualan ke atas kenderaan penumpang bagi pemasangan tempatan (CKU) dan potongan 50% ke atas kenderaan penumpang import (CBU) sejak 15 Jun 2020 dan akan berakhir pada 30 Jun 2022 ini.

Beliau berkata, setakat ini, sebanyak 868,422 unit kenderaan telah terjual dan rakyat telah mendapat manfaat pengecualian cukai jualan berjumlah RM4.7 bilion.

Bagi anda yang mempunyai hasrat untuk membeli kenderaan baharu, rebutlah peluang keemasan ini sebelum ia berakhir pada minggu hadapan.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sementara itu Menteri Pengangkutan menyatakan rakyat masih belum bersedia dengan dasar ‘pelupusan kenderaan berusia 10 tahun’ yang diusulkan oleh pakar. Baca lebih lanjut melalui pautan di bawah.

Rakyat Masih Belum Bersedia, Menteri Minta Kaji Dasar ‘Lupuskan Kenderaan Tua’ Diperincikan

‘Data Diambil Sejak Zaman British’ – Bekas Menteri Pengangkutan Pertikai Jumlah Sebenar Kenderaan Di Malaysia

Kelibat Honda City ‘Gojek’ Di Ibu Kota, Adakah Ia Bakal Ditawarkan Di Malaysia?


Kerajaan Kelantan Hairan Dengan Peningkatan Jumlah Kemasukan Kenderaan Sempena Aidiladha

Umum tahu, kes COVID-19 di Malaysia sejak akhir-akhir ini mencatatkan jumlah kes yang tinggi sekaligus membuatkan penularan wabak ini lebih mudah. Pihak berkuasa juga sebelum ini turut menegaskan larangan merentas negeri.

Dalam pada itu, negeri Kelantan dilaporkan mencatat pertambahan kenderaan memasuki negeri tersebut sejak beberapa hari yang lalu. Kemasukan kenderaan menjelang Hari Raya Aidiladha yang bakal tiba turut mendapat perhatian kerajaan negeri Kelantan yang hairan dengan jumlah kemasukan yang tinggi.

Menurut Timbalan Menteri Besar Datuk Mohd Amar Nik Abdullah, Majlis Keselamatan Negara, MKN telah menetapkan hanya kes kecemasan membabitkan kematian atau pasangan jarak jauh dibenarkan rentas negeri. Beliau juga telah meminta pihak polis untuk menjalankan semakan ke atas kenderaan yang memasuki negeri tersebut dengan lebih tegas.

Sebelum ini, pihak Polis Diraja Malaysia (PDRM) turut memaklumkan tidak menerima surat Kementerian Perdagangan Antarabangsa dan Industri (MITI) bermula hari ini sehingga 21 Julai 2021 dengan alasan untuk merentas negeri bagi mengelak perbuatan pihak tidak bertanggungjawab menyalahguna surat kebenaran MITI bagi tujuan pulang ke kampung menyambut Aidiladha.

Kelantan muncul sebagai negeri pertama menghentikan agihan vaksin Sinovac dan menggantikannya dengan vaksin Pfizer.

Kelantan Bakal Hentikan Agihan Vaksin Sinovac, Digantikan Dengan Vaksin Pfizer

Macam Pelumba MotoGP, Aksi Rider GrabFood Ambil ‘Corner Baring’ Curi Tumpuan Ramai


Kerajaan Lancarkan Pakej Prabayar Perpaduan Dengan Harga Serendah RM30

Kementerian Komunikasi dan Digital kini secara rasminya melancarkan pakej perpaduan prabayar internet mudah-alih buat rakyat tempatan. Dengan pakej perpaduan prabayar ini, para pelanggan bakal menerima akses internet data 30GB pada harga RM30 dengan tempoh sah sehingga 180 hari lamanya.

Pakej ini disediakan syarikat telekomunikasi tempatan termasuk Celcom, Digi, Maxis Hotlink, U Mobile, Unifi Mobile, Yes, OneXOX, Mcalls dan Tunetalk. Setiap syarikat telekomunikasi menyediakan pelan ini dengan akses internet sepantas 3Mbps.

Pakej ini ditawarkan kepada belia berumur bawah 30 tahun, pengguna dibawah kategori B40, OKU, warga emas berusia 60 tahun dan ke atas selain veteran ATM dan polis.

Dengan penawaran ini, ia membolehkan orang ramai kekal berkomunikasi dan melakukan aktiviti seharian dengan lancar di dalam era digital. Bagi anda yang berminat, boleh menyemak untuk mendapatkan pelan ini daripada syarikat telekomunikasi bermula hari ini sehingga 31 Disember 2023 kelak.


5 Tip Dari 5 Pakar Untuk Kejayaan Bisnes Pada 2015

2015 telah tiba. Ramai peniaga risau akan kedatangan 2015 kerana ia dikatakan permulaan zaman kemelesetan ekonomi. Hentikan kesuraman itu. Mulakan tahun 2015 ini dengan fikiran positif dan yakin kejayaan sesebuah bisnes itu datang dalam pelbagai bentuk yang berbeza. Apa yang penting ialah peniaga bersedia menghadapi cabaran 2015 dan tahun mendatang. Di bawah ini ialah 5 tip meraih kejayaan bisnes untuk diaplikasikan pada tahun 2015 ini. Tip-tip ini diberikan oleh 5 orang pakar.

1. Layan pelanggan seperti tetamu di rumah anda.

“Walaupun akan sentiasa ada pelanggan yang telah kurang memberi perhatian, tergesa-gesa, atau kelihatan keliru, anda masih mahu berazam untuk memberikan perkhidmatan pelanggan yang terbaik walaupun senario pelanggan tidak menggalakkan. Salah satu cara untuk melakukan ini adalah dengan melayan pelanggan seolah-olah mereka adalah tetamu di rumah anda” – Kirt Manecke, pakar perkhidmatan pelanggan dan penulis buku “Smile: Sell More with Amazing Customer Service”

2. Menyertai sekurang-kurangnya 3 organisasi profesional.

“Saya selalu mencadangkan kepada pemilik perniagaan supaya menyertai sekurang-kurangnya 3 persatuan profesional. Pertama, anda harus menyertai Dewan Perniagaan tempatan atau persatuan perniagaan pusat bandar. Itu adalah mengikut di mana perniagaan anda berada dan di mana pekerja anda tinggal. Selain itu, anda harus menyertai persatuan perdagangan industri yang spesifik. Dan terakhir, anda perlu tergolong dalam persatuan di seluruh negeri kerana kebanyakan undang-undang berlaku di peringkat negeri, dan anda perlu mata dan telinga bagi melihat potensi perniagaan anda. Dalam kebanyakan kes, sebuah persatuan runcit akan mengisi peranan itu.” – Curtis Picard, Pengarah Eksekutif Persatuan Runcit Maine.

3. Mengambil bahagian dalam e-dagang (internet).

“Masa depan e-dagang adalah milik perniagaan-perniagaan kecil. Ini adalah peluang terbesar buat peruncit sejak pasar tani bermula ratusan tahun dahulu. Ramai orang sering percaya bahawa menubuhkan sebuah kedai online adalah mahal dan sukar, tetapi ini tidak berlaku.” – Harley Finkelstein, Chief Platform Officer, Shopify.com

“Kajian menunjukkan 83% pelanggan mahu membeli produk yang memberi manfaat ke atas sesuatu movement/situasi semasa. Kombinasi bisnes dengan kebajikan adalah satu pilihan yang baik bagi meningkatkan perhatian pengguna ke atas produk dan bisnes yang sekaligus akan turut meningkatkan jualan.” – Dan McCabe, Pengarah SixDegrees.org

“Cloud terus kekal disini dan Windows telah mati. Dalam tempoh tiga hingga lima tahun akan datang, cloud itu benar-benar akan berguna untuk perniagaan kecil, dan POS (point-of-sale) berasaskan Windows dan operasi lain akan hilang. Peruncit dan perniagaan kecil mesti berfikir tentang menaik taraf teknologi mereka – dengan awan menjadi pilihan yang jelas.” – Jason Richelson, founder dan CEO ShopKeep POS

Dengan tak terkira pelbagai peluang untuk menambahbaik kelemahan sedia ada, perniagaan anda akan menjadi lebih berjaya apabila strategi dan teknik yang digunakan memanfaatkan pelbagai peluang ini. Ini akan meningkatkan kestabilan bisnes secara keseluruhannya. Maka, mulakan langkah dengan berani di tahun 2015 ini. Periksa dan pertimbangkan faktor-faktor yang akan memberi kesan ke atas perniagaan anda. Semoga orang bisnes pada tahun ini lebih berjaya dan kaya.


Kerajaan Lebih Suka Ambil Syarikat IT Dari Luar Berbanding Pakar Tempatan?

Sejak lebih dua dekad lalu, rakyat Malaysia seringkali diingatkan untuk memajukan diri dalam bidang teknologi kerana bidang ini mampu menggerakkan dan memajukan Malaysia sekaligus menghasilkan modal ihsan yang berdaya saing.

Saranan ini secara tidak langsung telah membuatkan anak muda memasang cita-cita serta menyahut cabaran pihak kerajaan dalam menceburkan diri dalam industri Information and Communications Technology (ICT) dalam menghasilkan perisian serta aplikasi-aplikasi yang dapat dimanfaatkan ramai.

Walau bagaimanapun, perkongsian daripada Persatuan Usahawan dan Industri ICT Bumiputera Malaysia (NEF) yang tular pada hari ini dalam menyuarakan dan membangkitkan beberapa isu berkenaan projek-projek kerajaan dalam bidang ICT telah membuka mata orang ramai sekaligus mengundang pendapat di kalangan netizen.

Berdasarkan perkongsian, pihak kerajaan didakwa lebih cenderung untuk memilih syarikat asing dalam mengendali projek skala besar dalam industri ICT. Selain itu, polisi kerajaan yang sedia ada juga didapati tidak memihak kepada produk dan solusi yang mampu ditawarkan syarikat tempatan.

Tidak hanya membuat pendakwaan, pihak NEF turut memberi beberapa contoh dimana salah satu daripadanya adalah aplikasi MySejahtera yang merupakan aplikasi daripada pembangun KPISoft Inc dari Amerika Syarikat.

Selain itu, pihak Kementerian Pendidikan Malaysia (KPM) yang baru-baru ini melancarkan laman web DELIMa (Digital Education Learning Initiative Malaysia) juga didakwa langsung tidak mengetengahkan kandungan digital tempatan.

Contoh ketiga yang dikongsikan adalah projek di bawah Pelan Jana Semula Ekonomi Negara (PENJANA) adalah MyFutureJobs oleh Perkeso dimana teknologi ini menggunakan kepakaran dari negara Belanda.

Pihak NEF turut menyuarakan pendapat dimana syarikat luar turut diberi modal yang besar manakala syarikat tempatan pula terpaksa bertarung nyawa untuk hidup serta terpaksa bersaing antara satu sama lain.

Situasi menjadi lebih sukar apabila pihak kerajaan sanggup membawa pihak luar serta menyokong tindakan mereka yang sekaligus membunuh bisnes syarikat tempatan menerusi modal yang besar.

Tidak hanya membuat dakwaan, pihak NEF turut memberi contoh inisiatif hasil projek ICT oleh syarikat tempatan seperti CoronaTracker yang telah dibangunkan secara crowdsourcing dan sukarela tanpa sebarang imbuhan daripada pihak kerajaan.

Bukan itu sahaja, aplikasi-aplikasi lain seperti MyBanjir yang dibangunkan secara sukarela telah berjaya membantu isu banjir di Kuala Krai tidak lama dahulu manakala aplikasi Datang.My yang ditawarkan secara percuma sudah menjadi aplikasi penting untuk kegunaan sekolah dalam merekodkan kehadiran pelajar sempena era COVID-19 berlangsung.

Berdasarkan isu yang berlaku, pihak NEF turut memberi cadangan kepada pihak kerajaan untuk menggubal sebuah dasar rasmi dalam memberi keutamaan kepada syarikat tempatan dalam menghasilkan sesebuah perisian dan aplikasi berasaskan ICT dalam usaha untuk membantu anak-anak muda tempatan yang berbakat dalam industri ini.

Sehubungan dengan itu pihak NEF turut mengumumkan pelancaran kempen #MalaysianTechFirst dalam usaha untuk memberi kesedaran kepada rakyat Malaysia mengenai isu ini. Menurut NEF kempen ini tidak hanya terhad kepada produk ICT malah turut mengalu-alukan persatuan serta organisasi industri lain yang mahu bersama-sama kami dalam kempen ini.

Dalam perkembangan lain, Pasar PJ Old Town pada bulan lalu telah menawarkan 1,000 kerja kosong buat warga tempatan dengan gaji RM2,000 sebuulan. Turut dikongsikan, pasangan YouTuber Jepun yang menerima hadiah ‘berharga’ dari syarikat Malaysia.

Pasar PJ Old Town Tawar 1,000 Kerja Kosong Untuk Warga Tempatan Dengan Gaji RM2,000 Sebulan

Pasangan YouTuber Jepun Terima Hadiah ‘Berharga’ Dari Syarikat Malaysia


Kerajaan Lucut Hak Dan Sita 40 Beg Tangan, Wang Tunai Bernilai RM83 Juta Berkait 1MDB

Kerajaan sudah menyita dan melucut hak pelbagai harta bernilai lebih RM83 juta yang berkait dengan kes penyelewengan dana 1Malaysia Development Berhad (1MDB) setakat ini, petik Harian Metro.

Menteri di Jabatan Perdana Menteri, Datuk Seri Azalina Othman Said, berkata tindakan pelucuthakan harta itu membabitkan wang tunai, wang dan faedah dalam akaun bank serta 40 beg tangan pelbagai jenama.

Menurut beliau, ia merangkumi harta yang disita Polis Diraja Malaysia (PDRM) dan Suruhanjaya Pencegahan Rasuah Malaysia (SPRM), dengan wang berjumlah lebih RM83 juta itu sudah dimasukkan dalam dua akaun kerajaan.

“Kerajaan melalui Jabatan Peguam Negara telah memfailkan permohonan pelucuthakan harta di bawah Seksyen 56 Akta Pencegahan Pengubahan Wang Haram, Pencegahan Pembiayaan Keganasan dan Hasil Daripada Aktiviti Haram 2001 terhadap harta hasil daripada penyelewengan dana 1MDB.

“Setakat ini, harta yang disita PDRM dan SPRM yang berjaya dilucuthak kepada kerajaan adalah wang tunai serta wang dan faedah dalam akaun bank berjumlah kira-kira RM66.96 juta oleh PDRM dan RM16.06 juta oleh SPRM, serta 40 beg tangan pelbagai berjenama yang dianggarkan bernilai ratusan ribu ringgit.

“Wang berjumlah kira-kira RM66.96 juta yang disita PDRM sudah dimasukkan ke dalam akaun amanah khas Kementerian Kewangan, manakala wang berjumlah kira-kira RM16.06 juta yang disita SPRM dimasukkan ke dalam akaun hasil kerajaan.

“Sebanyak 40 beg tangan yang sudah dilucuthak masih dalam proses untuk dilelong,” katanya dalam jawapan bertulis di Dewan Rakyat, hari ini.

Penerangan itu buat bagi menjawab soalan Lim Lip Eng (PH-Kepong) yang bertanyakan jumlah dan jenis aset hasil daripada penyelewengan dana 1MDB yang berjaya dilucuthakan oleh kerajaan.


Kerajaan Mahu Ambil Tindakan Tegas Pelajar Universiti Terlibat Kegiatan ‘Sugar Baby’

Dalam satu laporan media terdahulu, platform Sugarbook mendedahkan senarai “top 10” universiti “sugar baby” di Malaysia, termasuk dua universiti awam, dengan seramai 12,705 pelajar institusi pengajian tinggi (IPT) berkenaan terjebak dalam kancah itu.

Firma temu janji itu, dalam satu kenyataan, berkata negara dengan kos pendidikan yang tinggi terbukti lebih ramai berikutan pelajar dibebani hutang.

Berikutan dengan perkara itu, Timbalan Menteri di Jabatan Perdana Menteri (Hal Ehwal Agama), Datuk Ahmad Marzuk Shaary berkata bahawa kementeriannya memandang serius dengan isu pelajar universiti terlibat dalam kegiatan ini.

Berkata kepada Sinar Harian, kerajaan akan mengambil tindakan tegas kepada mana-mana pihak yang terlibat jika apa yang dilaporkan oleh media itu benar.

Dia menambah bahawa kes ini sudah diserahkan kepada pihak berwajib bagi menyiasat dakwaan bahawa wujud kegiataan ini di kalangan pelajar universiti.

“Jika benar, tindakan akan diambil berdasarkan lunas-lunas undang sedia ada,” katanya ketika ditemui pada Majlis Apresiasi Penyerahan Mesin Dialisis oleh PTNB dan Alam Flora di sini pada Khamis.

Terdahulu, Malaysia berada di tangga ketiga paling banyak merekodkan ‘sugar daddy’ dalam kalangan negara Asia di belakang Indonesia dan India.

Manakala golongan pelajar dan graduan menduduki tangga pertama paling ramai menjadi “sugar baby”, diikuti usahawan, jururawat, guru, peguam, pelayan, pembantu peribadi, jurusolek, model dan ahli farmasi.

Bagaimana aplikasi pelacuran golongan elit ini lulus untuk diiklankan di Malaysia? Klik pautan di bawah untuk membaca.

Bagaimana Aplikasi ‘Pelacuran’ Golongan Elit Ini Lulus Untuk Diiklankan Di Malaysia?

Malaysia Dilaporkan Sebagai Negara Ketiga Miliki ‘Sugar Daddy’ Paling Ramai Di Asia

Bukan Menyundal Tetapi Menemani, Wanita Ini Raih Ribuan Ringgit Jadi ‘Sugar Baby’ Di Singapura


Kerajaan Mahu Hasilkan Aplikasi E-Dagang Untuk Tandingi Shopee Dan Lazada

Sejak wabak COVID-19 melanda, dapat dilihat orang ramai semakin selesa untuk berbelanja dalam talian dalam memudahkan urusan harian. Malah, sudah menjadi kebiasaan pada ketika ini dimana orang ramai turut selesa untuk mendapatkan barangan basah hanya melalui pesanan.

Melihat kepada peningkatan trend pembelian dalam talian rakyat Malaysia, pihak kerajaan melalui Kementerian Pembangunan Usahawan dan Koperasi (MEDAC) akan melancarkan sebuah aplikasi e-dagang yang dinamakan sebagai Online Market.

Menurut Datuk Seri Dr Wan Junaidi Tuanku Jaafar, kehadiran aplikasi ini dijangka dapat memberi saingan kepada aplikasi-aplikasi platform e-dagang terkemuka seperti Lazada, Shopee mahupun Alibaba melalui penawaran caj yang lebih rendah. Beliau juga cukup yakin Online Market mampu untuk menjadi antara platform terbesar di dalam negara.

Setakat ini, masih belum diketahui apakah kelebihan lain yang bakal ditawarkan pada aplikasi ini dalam usaha untuk mengubah kebiasaan orang ramai membeli-belah di Shopee dan Lazada.

Di sebalik usaha murni kerajaan untuk menawarkan platform untuk orang ramai mendapatkan barangan dengan harga yang lebih rendah, para netizen nampaknya kurang yakin dengan penghasilan aplikasi ini.

Menurut para netizen, alangkah lebih baik sekiranya pihak kerajaan membelanjakan dana sedia dalam membantu para usaha melariskan jualan pada platform sedia ada. Tidak kurang juga yang berharap agar platform yang dibangunkan ini tidak lagi menjadi projek gajah putih.

Untuk pengetahuan ini bukanlah pertama kali pihak kerajaan mahu menghasilkan platform baharu dalam usaha untuk menyaingi platform sedia ada. Pada 2011, pihak kerajaan telah menghasilkan laman 1Malaysia.com dalam usaha untuk menyaingi laman media sosial popular dunia iaitu Facebook.

Pada bulan lalu pihak FINAS telah mewajibkan kesemua penghasilan video di media sosial mendapatkan permohonan daripada pihak mereka. Usaha ini walau bagaimanapun ditarik semula selepas mendapat kecaman daripada pihak netizen.

Penghasilan Video Di Media Sosial Tidak Perlu Memohon Lesen FINAS

Syed Saddiq ‘Tegur’ Ellie Suriati Selepas Gesa Kerajaan Keluarkan Lesen Untuk Saluran YouTube


Kerajaan Malaysia Bakal Laksanakan Penutupan Ekonomi Sekiranya Kes COVID-19 Tidak Menurun?

Putrajaya akan mengumumkan penutupan ekonomi secara total setelah 4 Februari, sekiranya jumlah kes COVID-19 di negara ini tidak menunjukkan penurunan, kata Dewan Perdagangan dan Industri EU-Malaysia (Eurocham Malaysia) dalam surat yang dikeluarkan kepada anggotanya, lapor Malay Mail.

Surat itu memperincikan ringkasan pertemuan ketua eksekutif Eurocham Malaysia, Sven Schneider dengan Kementerian Perdagangan Antarabangsa dan Industri (Miti), yang menyebut bahawa Kementerian Kesihatan (KKM) “telah membuat pendirian yang jelas mengenai masalah penutupan ekonomi sepenuhnya. ”

“Sekiranya angka jangkitan tidak menurun, kerajaan Malaysia akan mengumumkan penutupan/perintah berkurung lebih ketat dengan segera setelah 4 Februari 2021.

“Ini adalah situasi yang kita hadapi dan MITI meminta semua perusahaan, asing dan tempatan, untuk bergabung dalam usaha mengurangkan jangkitan, memutuskan rantaian, agar ekonomi terbuka untuk perniagaan,” menurut surat itu.

Surat itu menyatakan bahawa Schneider diundang untuk menghadiri “pertemuan yang sangat penting dan mendesak” di MITI, pada malam 22 Januari, dan bahawa pertemuan itu dipengerusikan oleh setiausaha kementerian, Datuk Lokman Hakim Ali.

Ia turut menyatakan bahawa KKM percaya bahawa sektor kilang yang menyumbang kepada 99 kluster COVID-19 di negara ini merupakan sumber jangkitan utama.

Eurocham Malaysia turut meminta syarikat menyediakan sekurang-kurangnya seorang petugas sumber manusia bagi mengurus dan menyelaraskan pekerja asing atau pekerja yang tinggal di asrama.

Ia mengatakan bahawa ini kerana selalunya, pekerja di asrama didapati tidak mengamalkan pematuhan SOP dan terlibat secara tidak wajar dalam kegiatan sosial yang luas di dalam atau di luar asrama.

Syarikat juga diminta untuk bertanggungjawab menguruskan pekerja asing yang telah diserahkan kepada agensi pekerjaan, sambil menambah terdapat kes di mana keadaan perumahan yang teruk telah menyebabkan peningkatan jangkitan.

Selain itu, pihak syarikat juga perlu mewujudkan ruang kuarantin di asrama pekerja asing bagi memastikan bahawa kes yang disyaki, hubungan rapat dan kes COVID-19 yang disahkan dapat diasingkan/dikuarantin dengan segera.

Ia turut memaklumkan bahawa pekerja yang tinggal di rumah bersama keluarga, mungkin juga ditawarkan untuk tinggal di fasiliti kuarantin syarikat, jika mereka dan kontak rapat disyaki atau disahkan positif.

Dalam konteks pengangkutan, syarikat harus memastikan jarak sosial dan dengan demikian disarankan pengurangan hingga 50 peratus kapasiti setiap kenderaan.

“Walaupun begitu, Eurocham meminta anggotanya untuk melakukan apa sahaja yang boleh dilakukan untuk mengurangkan jangkitan, memutuskan rantaian dan memastikan ekonomi terus terbuka,” katanya.

Rekod kes baru harian COVID-19 di Malaysia mencatatkan jumlah tertinggi sekali lagi, dengan 4,275 kes dilaporkan semalam. Walau bagaimanapun, kes sembuh harian dicatatkan pada tahap tertinggi, dengan 4,313 orang dilaporkan telah sembuh.

KKM di laman webnya mengatakan bahawa kes aktif COVID-19 di negara ini kini berjumlah 42,769, sementara jumlah kes yang disahkan di Malaysia mencecah 180,455.

Terdahulu, Agong telah mengisytiharkan darurat di seluruh negara sehingga 1 Ogos 2021. Klik pautan di bawah untuk membaca.

Kes COVID-19 Membimbangkan, Agong Perkenan Isytihar Darurat Sehingga 1 Ogos 2021

PM Umum PKP Selama 14 Hari Di 6 Buah Negeri Bermula Rabu Ini

Pilihan Raya Hanya Akan Memburukkan Situasi COVID-19 Di Malaysia, Kata Doktor Pakar


Kerajaan Malaysia Bersetuju Benarkan Pengeluaran Khas KWSP Sebanyak RM10,000

Sebentar sahaja tadi baru sahaja berlangsung sidang media ringkas daripada Perdana Menteri Malaysia, Dato’ Sri Ismail Sabri bin Yaakob.

Taklimat yang dijalankan ini bertujuan dalam memaklumkan pihak Kerajaan Malaysia bersetuju dengan membenarkan pengeluaran khas Kumpulan Wang Simpanan Nasional (KWSP) sebanyak RM10,000 khusus buat para pencarum.

Kerajaan mendengar, mengkaji dan meneliti permintaan daripada semua pihak untuk mengeluarkan caruman KWSP.

Justeru, Kerajaan bersetuju membenarkan pengeluaran khas KWSP sebanyak RM10,000.

Perincian pengeluaran khas KWSP ini akan dibuat oleh @MOFmalaysia dan @KWSPMalaysia pic.twitter.com/iY4rfVWgFf

— Ismail Sabri (@IsmailSabri60) March 16, 2022

Difahamkan pengumuman ini dibuat selepas mendengar dan meneliti permintaan daripada semua pihak untuk mengeluarkan caruman KWSP. Menerusi pengumuman, difahamkan perincian mengenai pengeluaran bakal dikongsikan dengan lebih lanjut oleh pihak Kementerian Kewangan Malaysia dan KWSP.

Diharapkan semoga pengeluaran ini dapat memudahkan kehidupan khususnya buat mereka yang terkesan dengan kehadiran pandemik COVID-19 yang melanda negara.

China pada minggu ini telah dikejutkan dengan peningkatan kes COVID-19 sekaligus mendesak beberapa wilayah di negara berkenaan dikenakan perintah ‘lockdown’.

Alami Peningkatan Kes, China Kembali Jalankan ‘Lockdown’ Melibatkan Hampir 30 Juta Rakyat

Pemburu Paranormal Kantoi, Kelibat Di Sebalik Pintu Rupanya Hanya Budak Sekolah


Kerajaan Malaysia Diarah Bayar Wang Pampasan Sebanyak RM62 Bilion Kepada Waris Sultan Sulu

Malaysia diarahkan membayar wang pampasan AS$14.92 bilion (RM62 bilion) kepada waris keluarga Sultan Sulu oleh mahkamah timbang tara di Paris, Perancis selepas didapati melanggar perjanjian 1878. Menurut La Información, penimbang tara Sepanyol, Gonzalo Stampa bertanggungjawab mengeluarkan arahan tersebut Paris, dengan kerajaan Malaysia diarahkan untuk membayar sejumlah wang yang telah ditetapkan.

Difahamkan bahawa Malaysia didakwa telah melanggar perjanjian 1878 yang ditandatangani oleh Sultan Jamal Al Alam, Sultan Sulu, Baron Overbeck dan pengasas Syarikat Borneo Utara British, Alfred Dent. Perjanjian ini menetapkan sebagai pertukaran kepada mutiara, sarang burung, kayu dan sumber semula jadi lain yang terdapat di rantau ini, Malaysia diarahkan untuk mengeluarkan bayaran tahunan sebanyak RM5,300.

1. Malaysia has been ordered to pay US$14.92 billion to the heirs of the Sulu Sultanate.

This is reportedly due to a violation of a treaty signed in 1878, between the then Sultan of Sulu, Sultan Jamal Al Alam, Baron de Overbeck and the British North Borneo Company’s Alfred Dent. pic.twitter.com/eJ5Kla7Yme

Perjanjian itu pada dasarnya bertindak sebagai pajakan sumber asli wilayah yang kini sebahagian daripada Malaysia, tetapi milik Sepanyol pada masa itu. Tetapi, Malaysia menghentikan pembayaran pada 2013 dengan alasan bahawa wilayah di bawah perjanjian tersebut sepatutnya menjadi milik Malaysia secara sah selepas kemerdekaan pada 1957.

Menurut BFM News, Malaysia dikatakan gagal mematuhi apa yang dijanjikan pada 1878 dan menuntut resolusi bertarikh Januari 2013 hingga Januari 2044. Selain itu, penimbang tara juga memberikan tempoh tangguh kepada Malaysia untuk membuat pembayaran RM62.6 bilion dalam tempoh 3 bulan, di mana dalam tempoh itu, tiada faedah akan dimasukkan.

19 Datuk Bandar dari Selatan Filipina rancang mahu serang Sabah Februari 2022? Rujuk pautan di bawah untuk membaca.

19 Datuk Bandar Dari Selatan Filipina Rancang Mahu Serang Sabah Februari 2022?

Pihak Berkuasa Siasat Dakwaan 10 Lelaki Bersenjata ‘Warga Filipina’ Ceroboh Lahad Datu

Hebatnya Angkatan Tentera Malaysia Yang Cuba Disembunyikan Oleh Hollywood Daripada Kita


Kerajaan Malaysia Pinjamkan RM1 Bilion Kepada Kumpulan AirAsia

Kerajaan Malaysia telah meluluskan pinjaman bernilai RM1 bilion ($ 242 juta) kepada kumpulan AirAsia yang terkesan akibat wabak COVID-19 yang menyerang dunia sejak akhir tahun lalu.

Pinjaman yang akan dibuat oleh bank tempatan di bawah skim kerajaan bagi membantu syarikat yang terkesan akan dijamin sebanyak 80% oleh Kementerian Kewangan Malaysia, menurut sumber kementerian kepada Nikkei Asia.

“1 bilion ringgit dianggap sangat penting bagi AirAsia, untuk digunakan bagi pembayaran pinjaman jangka pendek dan dana modal kerja,” kata satu sumber yang dekat dengan kementerian itu. Pembayaran dijangka akan dimulakan bulan depan.

Seperti syarikat penerbangan yang lain, AirAsia turut dilanda kemerosotan perniagaan apabila tidak dapat melakukan penerbangan selepas pintu sempadan ditutup bagi mencegah penularan wabak COVID-19.

Kumpulan itu, yang dikendalikan oleh CEO Tony Fernandes, telah memotong lebih dari 10% tenaga kerja dan merancang untuk mengecilkan armada pesawatnya bagi membendung biaya.

Dalam temu bual dengan Nikkei Asia pada bulan Julai, Fernandes mendedahkan bahawa syarikat penerbangan itu perlu mengumpul RM2 bilion dalam masa enam bulan akan datang untuk berada dalam kedudukan “sangat selesa”.

Sumber mengatakan bahawa kerajaan pada awalnya menawarkan pinjaman RM500 juta sebelum memenuhi permintaan AirAsia untuk RM1 bilion.

Pinjaman kepada AirAsia akan dikeluarkan oleh institusi kewangan tempatan di bawah Skim Jaminan Danajamin Prihatin 50 bilion, yang dikendalikan oleh Danajamin Nasional – penjamin kewangan milik kerajaan.

Untuk enam bulan pertama tahun ini, AirAsia melaporkan kerugian bersih 1.8 bilion ringgit berbanding keuntungan bersih 111.78 juta ringgit untuk tempoh yang sama pada tahun 2019. Pendapatan juga turun lebih separuh hingga 2.43 bilion ringgit daripada 5.65 bilion ringgit sebelumnya.

Sementara itu, kementerian kewangan Malaysia menolak untuk memberi apa-apa bantuan kepada syarikat penerbangan nasional Malaysia Airlines.

Laporan media menyebut Menteri Kewangan Tengku Zafrul Aziz mengatakan bahawa kerajaan tidak akan campur tangan dalam pengendalian syarikat itu dan Khazanah Nasional, yang memiliki syarikat penerbangan itu, harus memutuskan pelan apa pun dari sumbernya sendiri.

Menurut Reuters, Malaysia Airlines mungkin akan menghentikan operasi jika rundingan penstrukturan gagal.

Dalam masa yang sama, bekas Perdana Menteri Malaysia, Datuk Seri Najib Razak dalam kenyataan terbaharunya menyatakan bahawa dia tiada masalah dengan bantuan yang disalurkan kerajaan kepada AirAsia.

“Saya tak bantah AirAsia dapat bantuan RM1 bilion dari kerajaan PN sebab ribuan pekerjaan warga Malaysia terjejas. Saya faham. Tapi saya harap bantuan kerajaan lebih besar disalurkan kepada MAS. Jangan tolong AirAsia tapi tolak MAS,” katanya di laman Facebook miliknya.

Untuk bacaan lanjut, klik pautan di bawah.

Neelofa Letak Jawatan Sebagai Pengarah Bebas Bukan Eksekutif AirAsia

AirAsia Ditawar Pinjaman RM4.15 Bilion Melalui Pertukaran Data Pelanggan

Lancar Logo Dan Identiti Baru, AirAsia Tawar Promosi Sehingga 90% Seluruh Stor Bermula 12 Oktober


Kerajaan Memutuskan PKPP Dilanjutkan Sehingga 31 Disember 2020

Perdana Menteri, Tan Sri Muhyiddin Yassin sebentar tadi telah mengumumkan fasa Perintah Kawalan Pergerakan Pemulihan (PKPP) yang bermula pada 10 Jun lalu dan dijadualkan berakhir pada 31 Ogos bakal dilanjutkan sehingga 31 Disember 2020.

Keputusan ini dibuat berikutan adanya kluster yang tidak dijangka seperti Kluster Sivagangga, Tawar dan Sala di Kedah dalam mengelakkan penularan wabak COVID-19. Selain itu, pihak kerajaan juga sedia untuk memperketatkan lagi sempadan negara dengan menghalang pelancong asing memasuki negara.

Mengulas mengenai kadar kompaun, pihak kerajaan mempertimbangkan untuk menaikkan kadar kompuan dua atau tiga kali ganda daripada kadar kini. Dalam pada itu, akta ini masih lagi akan diperhalusi begitu juga dengan Akta 342.

Kerajaan juga sedia untuk berunding dengan pihak pembekal pelitup muka dalam memastikan orang ramai mampu mendapatkan pelitup muka dengan harga yang lebih rendah. Tabung COVID-19 yang diurus NADMA juga akan dilanjutkan sehingga 31 Dis 2020.

Pada bulan ini kerajaan telah mewajikan pemakaian pelitup muka di tempat awam dalam usaha untuk mengelakkan penularan wabak COVID-19.

Pemakaian Pelitup Muka Di Tempat Awam Diwajibkan Bermula 1 Ogos

Kerajaan Filipina Dapat Kebenaran Untuk Masukkan Sabah Ke Dalam Peta


Kerajaan Tolak Cadangan Tempat Merokok Khas Di Restoran

Kerajaan Malaysia menolak cadangan dari pengusaha restoran yang mahu menyediakan ruangan khas untuk perokok selepas penguatkuasaan larangan merokok di semua premis terbabit bermula 1 Januari tahun depan.

Menurut Timbalan Menteri Kesihatan, Dr Lee Boon Chye, berkata cadangan ini ada dikemukakan oleh pengusaha restoran tetapi ia tidak dapat diterima kerana pihak kerajaan perlu mengutamakan kesihatan orang ramai di tempat awam.

Tamhah beliau terdapat pelbagai cara lagi untuk menghilangkan ketagihan merokok tetapi bukan dengan membawa cadangan seperti ini.

Sebelum ini, larangan merokok hanya dikawasan restoran yang berhawa dingin, tetapi nampaknya tahun hadapan kerajaan mahu memperluaskannya kepada semua restoran untuk semua dapat hidup dengaj sihat. Kementerian Kesihatan juga akan mengambil tindakan terhadap perokok serta pemilik restoran yang ingkar dengan arahan yang akan dilaksanakan. Masa terbaik untuk anda berhenti merokok?


5 Tip Bisnes Oleh Penulis Terkenal Ini Untuk Anda Yang Mahu Berjaya

Ramai orang mengagumi golongan usahawan kaya dan berjaya. Maka, usahawan pilih menulis buku sebagai medium perkongsian pengalaman jatuh bangun bisnes dan pembentukan jati diri mereka.

Antaranya ialah 5 orang usahawan dan penulis buku best seller di bawah ini. Mereka telah berjaya di dalam bidang masing-masing ini banyak kongsi tip bisnes untuk dijadikan panduan dan pedoman.

Sophia Amoruso merupakan pengasas NastyGal yang fokus pada bisnes fesyen orang muda dan juga penulis buku #GIRLBOSS. Perniagaannya berkembang begitu cepat sehingga disebut sebagai “the fastest-growing retail brands in recent history.” November lalu, NastyGal difailkan bankrupt.

“Abandon anything about your life and habits that might be holding you back. Learn to create your own opportunities. Know that there is no finish line; fortune favors action. Race balls-out toward the extraordinary life that you’ve always dreamed of, or still haven’t had time to dream up. And prepare to have a hell of a lot of fun along the way.”

Guy Kawasaki terkenal sebagai pakar pemasaran di Amerika Syarikat ini mempunyai lebih 10 judul buku. Antaranya, The Art of the Start 2.0. Dia juga seorang usahawan, pelabur dan suka bantu startups baru.

“If you get a prototype out and you get enough people using it, you never have to write a business plan. A prototype is where you separate the BS from the reality.”

Jon Acuff pernah jadi penulis untuk Dave Ramsey selama 3 tahun. Dia juga bekerja sendiri untuk jenama-jenama terkenal di dunia sebagai brand consultant. Antara bukunya yang terkenal ialah Do Over: Rescue Monday, Reinvent Your Work dan Never Get Stuck.

“Hustle is an act of focus, not frenzy. Hustle is about subtraction and addition. It’s not about doing more, it’s about focusing on the things you need to do, in order to move your business forward.”

Nir Eyal ialah perintis psikologi habit-forming products yang telah menjual 2 buah syarikat teknologi sejak 2003 merupakan usahawan, speaker dan penulis best seller Hooked: How to Build Habit-Forming Products.

“It’s up to us as entrepreneurs, to see the world as it should be –not necessarily how it is. When you think you’re sure of the way things are, that’s when you get passed up and you don’t see the opportunities that real entrepreneurs envision.”

Lewis Howes bekas atlet yang kini menjadi usahawan niche lifestyle telah mengendalikan podcast yang menyiarkan temubual dia dengan lebih 200 usahawan tentang bagaimana mencapai kehebatan. Buku best seller Lewis Howes ialah The School of Greatness: A Real-World Guide to Living Bigger, Loving Deeper, and Leaving a Legacy.

“Every person has greatness inside them, a purpose in life, and a unique set of talents to contribute. I honestly believe that everyone can make a significant difference in the world if they develop their skills and find a niche to serve.”


Kerajaan Mesir Dikritik, Bina Lebuh Raya Dengan Jarak 50 Sentimeter Dari Balkoni Rumah

Perancang dan pengurusan bandar bukanlah tugas yang mudah. Mereka perlu mengkaji setiap lokasi dengan teliti bagi mengelak daripada kejadian-kejadian yang tidak diingini berlaku pada masa hadapan.

Namun, di Mesir mereka telah menjalankan satu projek lebuh raya yang membangkitkan kemarahan ramai orang. Tidak cukup dengan itu, ada juga yang jadikan kejadian ini sebagai bahan jenaka.

Jambatan Teraet Al-Zomor yang sedang dalam pembinaan, juga dikenali sebagai Raja Salman Axis telah mendapat perhatian rakyat Mesir apabila pembinaannya begitu dekat dengan bangunan kediaman warga Mesir.

Secara perspektif, bahagian tepi jambatan lebuh raya tersebut dikatakan hanya berjarak sekitar 50 sentimeter dari bangunan kediaman. Ini bermaksud bahawa lebuh raya itu dapat dicapai dari balkoni rumah orang.

Selain jumlah pencemaran yang melampau jika jambatan ini siap nanti. Nasib para peniaga dan penduduk yang tinggal di bawah lebuh raya itu turut diperdebatkan. Mereka yang berada di tingkat bawah akan terkesan dengan kegelapan kerana jumlah cahaya yang masuk dihalang oleh jambatan tersebut.

Jambatan ini dilaporkan terletak di Giza Governorate, melalui Jalan Nasr El-Din di Al-Haram, Kaherah. Panjangnya 12 kilometer dan lebarnya adalah 65.5 meter. Ia dianggarkan berharga sekitar 5 bilion pound Mesir, atau hampir 317 juta dolar AS.

Orang ramai sudah membantah pembinaan jalan raya ini. Mereka memberi alasan bahawa lebuh raya ini akan menimbulkan masalah keselamatan kepada orang ramai.

Anggota Parlimen Mohamed Fouad telah mendesak untuk mempertimbangkan semula projek pembinaan, dengan menyatakan bahawa ia tidak hanya membahayakan penduduk secara fizikal dan privasi, tetapi juga secara langsung akan mempengaruhi perniagaan yang terletak di bawah lebuh raya.

Berikut adalah laporan lain untuk anda, klik pautan di bawah untuk membaca.

Seolah Ucap Selamat Jalan, Video Mayat Melambai Tangan Dari Dalam Liang Lahad Cetus Misteri

Tahukah Anda Pada 900 Tahun Dahulu, Bulan Pernah Hilang Dari Langit?

Tempahan Tanpa Henti Hingga April 2021, Top Glove Bakal Muncul Lima Saham Teratas Bursa


Kerajaan Mesir Kawal Ketat Pemindahan Kapal Besar Milik Firaun Khufu Ke Muzium

Mesir memindahkan sebuah kapal milik Firaun Khufu yang berusia sekitar 4,600 tahun ke Muzium Besar Mesir (GEM). Kementerian Antikuiti Mesir mengatakan kapal itu sebelum ini berada di sebuah lubang bersebelahan ruang perkuburan kerajaan kuno Mesir. Ia diletakkan di sana sebagai simbol kepercayaan kaum Firaun bahawa kapal tersebut akan menjadi kenderaan yang membawa mereka ke alam akhirat.

Makam Firaun Khufu terletak di Piramid Cheops, salah satu piramid besar yang terletak di Kaherah. Kapal pertama milik Raja Khufu – raja Dinasti Keempat yang memerintah semasa kerajaan Mesir kuno – ini ditemui pada tahun 1954 di sudut selatan piramid tersebut.

🌇 #مشاريع_مصر🇪🇬|The transportation of King Khufu’s boat from its current display in the southern side of the Great Pyramid of Khufu on the Giza Plateau to its new permanent exhibition at the Grand Egyptian Museum #GEM. pic.twitter.com/mnOJoa1pZM

— مشاريع مصر Egypt (@EgyProjects) August 7, 2021

Kementerian itu menambah bahawa kapal sepanjang 42 meter dan 20 tan ini adalah “artifak organik terbesar dan tertua yang terbuat dari kayu dalam sejarah umat manusia.” Ia bakal diletakkan di GEM, muzium arkeologi yang menempatkan barang-barang antik paling perharga dalam penemuan sejarah Mesir.

Kapal yang sebelum ini diletak berhampiran Piramid Besar ini dibawa ke GEM dengan kawalan yang ketat dan menempuh 7.5 kilometer. Ia bakal menjadi salah satu barang pameran yang luar biasa apabila muzium itu dibuka kepada umum nanti.

Wait for the procession of King Khufu's boat 🇪🇬 pic.twitter.com/Jkg1CMD4Z5

— Ayman Abdo (@AymanAb97315911) August 6, 2021

Untuk rekod, April lalu pihak kerajaan Mesir telah memindahkan 22 jenazah tokoh penting pada zaman Firaun. Pemindahan itu dilakukan dengan upacara besar dan meriah. Mesir menaruh harapan agar serangkaian penemuan arkeologi baru-baru ini mampu untuk menghidupkan kembali sektor pelancongan mereka yang terkesan akibat COVID-19.

Sebagai tanda hormat, kerajaan Egypt adakan perarakan mewah untuk 22 mumia firaun diraja. Klik pautan di bawah untuk membaca.

Sebagai Tanda Hormat, Kerajaan Egypt Adakan Perarakan Mewah Untuk 22 Mumia Firaun Diraja


Kerajaan Mungkin Kenakan Cukai Pada Minuman Soda

Dalam perkembangan terbaru perubahan sistem percukaian negara dari GST kepada SST, kerajaan mungkin mempertimbangkan untuk mengenakan cukai kepada minuman soda atau minuman ringan.

Perdana Menteri Malaysia, Tun Dr Mahathir Mohamad berkata jika dikenakan cukai, ianya dapat mengurangkan penggunaan gula di kalangan rakyat disamping dapat mencegah penyakit kencing manis yang semakin tinggi di Malaysia.

#AWANInews #AWANI745 Cukai ke atas soda perlu atas faktor kesihatan – Tun M https://t.co/VWM0o1XXVC pic.twitter.com/MvMnNLwz4J

— Astro AWANI (@501Awani) August 27, 2018

“Kami mendapati terdapat sesetengah orang mengambil enam hingga tujuh botol minuman ringan sehari yang mana ia tidak diperlukan,” kata Tun Mahathir kepada Harian Metro.

Adakah langkah mengenakan cukai kepada air soda langkah terbaik untuk mengurangkan masalah kencing manis di kalangan rakyat Malaysia? Apa pendapat nada?


Kerajaan Mungkin Mewajibkan Pemakaian Pelitup Muka Di Tempat Awam

Bermula 10 Jun yang lalu, Malaysia telah memasuki fasa Perintah Kawalan Pergerakan Pemulihan (PKPP). Bermulanya fasa ini bermakna tiada lagi sekatan antara negeri sekaligus membolehkan orang ramai merentas negeri tanpa sebarang masalah. Berlangsungnya PKPP ini juga turut melihat sektor ekonomi semakin rancak.

Di sebalik berlangsungnya PKPP, dapat dilihat orang ramai semakin tidak serius mengikuti SOP yang ditetapkan. Hal ini secara tidak langsung turut mengundang kepada wujudnya 13 kluster baharu sepanjang PKPP berlangsung.

Dalam usaha untuk mengelakkan berlakunya pertambahan kluster serta peningkatan kes COVID-19 sehingga dua digit, pihak kerajaan sedang mempertimbangkan untuk mewajibkan penggunaan pelitup muka di tempat awam. Sesiapa yang ingkar arahan kuarantin juga bakal ditangkap dan berkemungkinan akan dikenakan denda yang lebih tinggi.

Selain itu, setiap ketua keluarga perlu bertanggungjawab dalam memastikan setiap ahli keluarga dalam keadaan selamat serta terhindar daripada risiko penyebaran wabak COVID-19.

Kerajaan sedang menimbang untuk mewajibkan pemakaian pelitup muka. – PM YAB Tan Sri @MuhyiddinYassin

— KKMPutrajaya (@KKMPutrajaya) July 20, 2020

Diharap orang ramai dapat mengikuti SOP serta mengikut saranan yang ditetapkan oleh pihak kerajaan sehingga rantaian COVID-19 dapat diputuskan sepenuhnya.

Sebelum ini WHO turut menasihatkan orang ramai agar memakai topeng muka di tempat awam dalam mengelakkan jangkitan wabak COVID-19.

WHO Nasihatkan Orang Ramai Agar Memakai Topeng Muka Di Tempat Awam

COVID-19 Mampu Tersebar Melalui Pernafasan, WHO Galakan Orang Ramai Memakai Topeng Muka


Kerajaan Mungkin Tidak Mempunyai Bekalan Vaksin Yang Cukup, Kata Khairy Jamaluddin

Bekalan vaksin mungkin tidak mencukupi untuk Fasa 3 program vaksinasi COVID-19 negara yang dirancang akan bermula pada bulan Mei 2021 sehingga Februari 2022 nanti, lapor Free Malaysia Today.

Bercakap pada sidang media selepas lawatan ke pusat vaksin PWTC hari ini, menteri penyelaras Program Imunisasi COVID-19 Khairy Jamaluddin mengatakan segala faktor bergantung kepada penghantaran vaksin.

“Fasa 2 berjalan lancar. Ia berterusan. Fasa 3 sepatutnya bermula pada bulan Mei, tetapi saya tidak tahu sama ada bekalan kita mencukupi. Kita perlu membuat pengumuman mengenai hal itu,” katanya.

Sebelum ini, Khairy mengumumkan Fasa 3 program imunisasi kebangsaan dijangka bermula pada Mei 2021 hingga Februari 2022.

Vaccine programme minister Khairy Jamaluddin says government may not have enough vaccine supplies to start the phase in May. #FMTNews #AstraZeneca #KhairyJamaluddin #Vaccination #Phase3 https://t.co/WoPPmVXgNM

— Free Malaysia Today (@fmtoday) May 5, 2021

Ini akan melibatkan warganegara dan bukan warganegara yang berusia 18 tahun ke atas, dengan keutamaan diberikan kepada mereka yang berada di zon merah, diikuti oleh mereka yang berada di zon kuning dan zon hijau.

Bagi mempercepatkan program vaksin, Khairy mengatakan kerajaan merancang untuk menubuhkan lebih banyak pusat vaksin yang mempunyai kapasiti seperti yang ada di PWTC – yang dapat menampung lebih dari 2,000 temu janji dalam sehari.

Bercakap mengenai pelancaran AstraZeneca hari ini, dia berkata pada tengah hari, 682 orang telah diberi vaksin di PWTC, 449 di Universiti Malaya dan 493 di Universiti Kebangsaan Malaysia. Terdapat 2,468 temu janji vaksin di PWTC, 996 di UM dan 928 di UKM hari ini.

Untuk rekod, kerajaan bercadang untuk memperluaskan program opt-in vaksin AstraZeneca ke seluruh negara terutamanya kawasan yang berada di zon merah.

Kos tinggi punca kerajaan negeri tidak rancang beli vaksin untuk rakyat Kelantan. Klik pautan di bawah untuk membaca.

Kos Tinggi Punca Kerajaan Negeri Tidak Rancang Beli Vaksin Untuk Rakyat Kelantan

Simpati Kerap Jalani ‘Swab Test’, Zed Zaidi Cadang Artis Diberi Vaksin Lebih Awal

Perkongsian KJ Tentang ‘Side Effect’ Vaksin Dari China Selepas Disuntik Buat Netizen Terhibur


Kerajaan Nafi Dakwaan Tunku Ismail Berlaku Intipan Terhadap Keluarga Sultan Johor

Rentetan isu kesultanan Johor yang mengatakan bahawa kerajaan baharu menggunakan peralatan khas untuk mengintip dan mengumpul data rakyat Malaysia, akhirnya kerajaan Malaysia telah membuat kenyataan rasmi mengenai isu ini.

Timbalan Menteri Dalam Negeri, Datuk Mohd Azis Jamman menafikan kenyataan Tunku Mahkota Johor, Tunku Ismail Sultan Ibrahim yang mendakwa keluarga Sultan Johor, Sultan Ibrahim Sultan Iskandar turut diintip dan ‘diperhatikan’ menggunakan teknologi Israel. “Tiada arahan sebegitu keluar daripada Kerajaan Malaysia, kepimpinan kerajaan atau mana-mana pihak termasuk kepimpinan Pakatan Harapan (PH),” kata Mohd Azis.

“Kerajaan menafikan dan jika benar Tunku Mahkota Johor ada maklumat perkara tersebut, kami minta beliau maklumkan kepada kami,” tambahnya.

Sebelum ini Tunku Ismail membuat dakwaan bahawa kerajaan sedang memantau beliau serta Sultan Johor menggunakan peranti khas buatan Israel. Ketua Polis Johor Datuk Mohd Khalil Kader Mohd, berkata tiada sebarang laporan mengenai isu ini diterima pihaknya setakat jam 8 malam tadi.


Kerajaan Negeri Boleh Disaman Jika Enggan Buka Semula Ekonomi

Kerajaan negeri boleh berhadapan tindakan undang-undang oleh pihak industri jika ekonomi tidak dibuka semula di bawah perintah kawalan pergerakan bersyarat (PKPB) seperti yang diputuskan oleh kerajaan pusat.

Menteri Kanan, Mohamed Azmin Ali berkata semua negeri perlu mempunyai sikap kerjasama bagi membuka semula ekonomi selaras dengan keputusan kerajaan melonggarkan perintah kawalan pergerakan (PKP).

Tambahnya lagi bahawa keputusan kerajaan persekutuan adalah sah dari segi undang-undang merujuk Akta Pencegahan dan Pengawalan Penyakit Berjangkit 1988 (Akta 342) dan mengikut kuasa Persekutuan.

“Sekiranya kerajaan negeri tidak memberikan kerjasama untuk melaksanakan Akta 342 yang telah dijadikan undang-undang yang berkuatkuasa di seluruh negara, kerajaan-kerajaan negeri berkenaan mungkin terdedah kepada tindakan undang-undang daripada pelbagai pihak, khususnya dari pihak industri.

“Akta 342 telah digubal dan dikuatkuasakan mulai 1 April 1989 berikutan persetujuan negeri-negeri pada masa itu termasuklah Sabah dan Sarawak untuk mewujudkan satu undang-undang yang seragam bagi tujuan mencegah dan mengawal penyakit berjangkit di Malaysia dan berkuat kuasa di seluruh negara,” katanya seperti yang dilaporkan oleh Malaysiakini.

Persekutuan Pengilang-Pengilang Malaysia (FMM) dan Dewan Perniagaan Melayu Malaysia (DPMM) turut menyuarakan pandangan sama, di mana mereka menegaskan bahawa kerajaan negeri tidak boleh menghalang mana-mana syarikat untuk memulakan operasi bermula 4 Mei.

Azmin turut menyatakan bahawa keputusan untuk membuka semula sektor ekonomi dibuat dengan penuh teliti, berhati-hati dan bertanggungjawab serta didokong oleh data dan kajian oleh Kementerian Kewangan, MITI, Bank Negara Malaysia dan Khazanah Nasional Berhad.

Menteri-Menteri Besar dan Ketua-Ketua Menteri dilaporkan telah dibentangkan dengan hasil kajian berhubung keputusan itu pada Mesyuarat Majlis Keselamatan Negara pada 28 April.

Hasil daripada pertemuan itu, katanya, kerajaan negeri tahu bahawa sekiranya perintah kawalan pergerakan (PKP) yang sedia ada dilanjutkan sehingga Jun 2020, kesan kumulatif kehilangan pendapatan negara dianggarkan sebanyak RM146 billion atau kekurangan sebanyak 10.3 peratus KDNK.

“Keadaan ini akan menghapuskan kemajuan ekonomi yang telah dicapai sepanjang empat tahun yang lalu.

“Sehubungan dengan itu, mesyuarat ini telah bersetuju untuk membuka semula sektor-sektor ekonomi dalam tempoh PKPB bermula 4 Mei,” katanya.

Antara kelonggaran PKPB adalah membenarkan empat sekeluarga keluar rumah dalam satu kereta, klik pautan di bawah untuk membaca.

PKPB Bolehkan Empat Sekeluarga Keluar Rumah Menaiki Sebuah Kenderaan

PM Umum Tiada ‘Balik Kampung’ Untuk Tahun Ini